title: Houston Astros

text: Houston Astros on yhdysvaltalainen, vuonna 1962 perustettu ammattilaisbaseballjoukkue, joka voitti World Seriesin vuonna 2017. Se voitti vuoden 2005 National Leaguen, mutta hävisi tätä seuranneen World Seriesin Chicago White Soxia vastaan. Joukkue pelasi Major Leaguen National Leaguessa kauteen 2012 saakka ja siirtyi kaudeksi 2013 American Leagueen.


title: Houston Astros

text: Astros on pelannut kotiottelunsa vuodesta 2000 lähtien Minute Maid Parkissa. Areena on saanut nimensä Coca-Cola Companyn omistaman hedelmämehuvalmistaja Minute Maidin mukaan, joka omistaa pienen osuuden joukkueesta.


title: Nykyaikainen viisiottelu kesäolympialaisissa 2016

text: Nykyaikaisessa viisiottelussa kilpailtiin Rio de Janeiron kesäolympialaisissa 2016 24:ttä kertaa. Kilpailut käytiin 19.–20. elokuuta Parque de Pentatlo Moderno de Deodorossa, jonne mahtuu yleisöön 15 000 henkilöä. Osakilpailuja oli neljä, jotka olivat miekkailu, uinti, ratsastus ja ampumajuoksu. Miesten turnauksen voitti venäläinen Aleksandr Lesun. Naisten kilpailun voitti australialainen Chloe Esposito.


text: Sekä naisten että miesten kilpailuun karsiutuu 36 urheilijaa. Isäntämaa Brasilialle on varattu yksi kiintiöpaikka, jos sen urheilijoita ei selviydy karsinnoista.


title: Soutu kesäolympialaisissa 2016

text: Soudussa kilpailtiin Rio de Janeiron 2016 kesäolympialaisissa 27:ttä kertaa. Kilpailut käytiin 6.–13. elokuuta Lagoan stadionilla, jonne mahtuu yleisöön 14 000 henkilöä. Tapahtumia oli 14, joista kahdeksan miehille ja kuusi naisille.


title: Rugby kesäolympialaisissa 2016

text: Rugbyssä kilpailtiin Rio de Janeiron 2016 kesäolympialaisissa viidettä kertaa, ensimmäisen kerran sitten vuoden 1924. Kilpailut käytiin Arena Rugby & Modern Pentathlonilla. Pelimuotona oli rugby-7.


title: Skeptoid

text:
Skeptoid on viikoittain ilmestyvä noin kymmenen minuutin pituinen podcast joka käsittelee kriittisesti paranormaaleja ilmiöitä ja pseudotiedettä.
Podcastin takana amerikkalainen skeptikko Brian Dunning.


title: Skeptoid

text:
Skeptoid on voittanut 2010 Parsec Awards palkinnon kategoriassa Best Fact Behind the Fiction Podcast.
Kuuntelijoita podcast kerää viikoittain keskiarvoisesti 146000 (otettu 18.9.2011).


title: Purjehdus kesäolympialaisissa 2016

text: Purjehduksessa kilpaillaan Rio de Janeiron 2016 kesäolympialaisissa 26:tta kertaa. Kilpailut käytiin 8.–18. elokuuta Marina da Glóriassa Guanabaranlahdella.


title: Moraalipsykologia (kirja)

text: Moraalipsykologia. Hyvän ja pahan tällä puolen on Helsingin yliopiston sosiaalipsykologian professori Klaus Helkaman vuonna 2009 ilmestynyt kirja moraalipsykologiasta. Helkama tarkastelee sosiaalipsykologisesti moraaliarvoja ja pahan syntyä. Helkaman mukaan moraalissa tarvitaan arvostelukykyä ja tahtoa, ja sillä on kolme tehtävää: ristiriitojen ratkaisu, hyvän edistäminen ja pahan ehkäiseminen. Helkaman mukaan arvostusten tutkimus on osoittanut, että ihmiset ovat kaikkialla yhtä mieltä tärkeimmistä arvoista.


title: Deichtine

text: Deichtine tai Deichtire on hahmo irlantilaisessa mytologiassa. Hän on Ulsterin kuninkaan Conchobarin, Nessan pojan, sisar ja Cuchulainnin äiti. Hänen aviomiehensä oli Sualtam, mutta Cuchulainnin isänä pidetään Lughia.


title: Deichtine

text: Erään tarinan mukaan Deichtine oli Conchobarin vaununajaja. Kun parvi lintuja laskeutui Emain Machalle ja söi kaiken ruohon, ulaidit päättivät metsästää näitä ja lähtivät matkaan vaunujensa kanssa. He jahtasivat lintuja iltaan asti. Tällöin alkoi sataa lunta, ja ulaidit päättivät etsiä suojaa. He löysivät talon ja siinä asuva nuori mies toivotti heidät tervetulleiksi. Hänen vaimonsa oli juuri tuolloin synnyttämässä, mutta mies oli vieraanvarainen ja tarjoili tästä huolimatta vierailleen syötävää. Vaimo sai pojan, ja samaan aikaan perheen hevonen synnytti kaksi varsaa. Ulsterilaiset menivät nukkumaan, mutta aamulla herätessään he huomasivat olevansa Newgrangessa. Talo, mies ja nainen olivat kadonneet, mutta vauva ja varsat olivat tallella. Deichtine otti lapsen omakseen ja he palasivat Emainiin.


title: Deichtine

text: Pian tämän jälkeen poika sairastui ja kuoli. Deichtinen juodessa pieni olento luiskahti kupista hänen suuhunsa ja nukutti hänet. Unessa Lugh ilmestyi hänelle ja kertoi, että talo, jossa he olivat yöpyneet, oli hänen, ja että Deichtinen kohdussa kasvoi hänen lapsensa. Myöhemmin Deichtine meni Sualtamin kanssa naimisiin ja synnytti Luighin pojan.


title: Deichtine

text: Toisessa versiossa talossa synnyttävä nainen oli Deichtine itse. Hän heräsi Newgrangessa ja Luigh ja talo olivat kadonneet, mutta Deichtine ja vauva olivat jäljellä. Tämän jälkeen hän palasi kotiin ja nai Sualtamin.


title: Ammunta kesäolympialaisissa 2016

text: Ammunnassa kilpailtiin Rio de Janeiron 2016 kesäolympialaisissa 26:tta kertaa. Kilpailut käytiin 6.–14. elokuuta Deodoron alueella Centro Nacional de Tirossa, jonne mahtuu katsojia tapahtumasta riippuen 500–2 000 henkilöä.


title: Ammunta kesäolympialaisissa 2016

text: 390 urheilijaa kilpailivat videssätoista eri lajissa. Kilpailu oli säännöiltään ja muutoksiltaan samanlainen kuin vuonna 2012.


title: Ammunta kesäolympialaisissa 2016

text: * Al-Deehani ja Al-Rashidi kilpailivat Kansainvälisen olympiakomitean lipun alla Kuwaitin olympiakomitean hyllytyksen takia.


title: Kallioimarteet

text: Kallioimarteet ("Polypodium") on saniaissuku ja kallioimarrekasvien (Polypodiaceae) heimon nimisuku.


title: Kallioimarteet

text: Pohjois-Euroopassa kasvaa kaksi kallioimarrelajia: pohjankallioimarre ja etelänkallioimarre. Niiden tuntomerkkejä ovat maanalainen suikertava maavarsi, josta nousevat yksittäiset, kertaalleen pariliuskaiset tai pariosaiset lehdet.


title: Pöytätennis kesäolympialaisissa 2016

text: Pöytätenniksessä kilpaillaan Rio de Janeiron 2016 kesäolympialaisissa kahdeksatta kertaa. Kilpailut käytiin 6.–17. elokuuta Riocentron kolmannessa paviljongissa, jonne mahtuu yleisöön 2 000–5 000 henkilöä tapahtumasta riippuen. Parhaiten menestyi Kiina, joka saavutti neljä kultaa ja kaksi hopeaa.


title: Conchobar mac Nessa

text: Conchobar mac Nessa ("suom". Conchobar Nessinpoika) oli irlantilaisen mytologian Ulaid-tarustossa Ulsterin kuningas. Hän hallitsi aluettaan Emain Machasta.


title: Thurstan

text: Thurstan (n. 1070–1140) oli keskiaikainen Yorkin arkkipiispa Hieman ennen kuolemaansa hän erosi piispanvirasta ryhtyäkseen munkiksi Clunyn luostarissa.


title: Thurstan

text: Thurstan nimitettiin arkkipiispaksi 15. tai 16. elokuuta 1114 ja vihittiin papiksi seuraavana vuonna 6. kesäkuuta. Canterburyn arkkipiispa Ralph d'Escures ei kuitenkaan suostunut vihkimään häntä virkaan, koska Thurstan ei antanut tälle tottelevaisuuslupausta. Paavi Calixtus II vihki hänet 19. lokakuuta 1119 Reimsissä Arkkipiispana hän kampanjoi voimakkaasti Yorkin kirkkoprovinssin itsenäisyyden puolesta, missä kiistassa kuningas oli Canterburyn ja useat paavit Yorkin puolella. Asia ratkesi Yorkin eduksi, koska paavi Honorius II katsoi Canterburyn väärentäneen käyttämiään todisteita.


title: Thurstan

text: Hänen veljenpoikaansa Osbert Bayeuxlaista syytettiin Thurstanin seuraajan William Yorkilaisen myrkyttämisestä.


title: António de Saldanha

text: António de Saldanha oli portugalilainen tutkimusmatkailija, joka eli 1500-luvulla. Hän oli ensimmäinen eurooppalainen, joka laski ankkurin Pöytälahdessa Etelä-Afrikan rannikolla ja teki ensimmäisen muistiinmerkityn nousun Pöytävuorelle. Häntä on vanhoissa lähteissä sanottu "kastilialaiseksi aatelismieheksi", joka tuli Portugaliin noin vuonna 1497 kuningatar Maria Aragonialaisen palvelukseen. Hänen alkuperäistä nimeään ei tiedetä, mutta nykyisin käytetty nimi johtunee kastilialaisesta kaupungista Saldaña.


title: Teemu Huhtala

text: Teemu Huhtala (s. 4. huhtikuuta 1991 Tampere) on suomalainen jääkiekkohyökkääjä. Hänen vahvuuksiinsa kuuluvat nopeus ja työteliäisyys.


title: Teemu Huhtala

text: Huhtala on Ilveksen oma kasvatti. Kausina 2007–2008 ja 2008–2009 hän jakoi joukkueen B-nuorten runkosarjan sisäisen pistepörssin voiton; ensimmäisenä mainittuna kautensa Tatu Laineen ja toisena mainittuna Tomi Wileniuksen kanssa. Huhtala voitti A-nuorten SM-pronssia vuosina 2010 ja 2011. Hän voitti jälkimmäisenä keväänä myös Ilveksen pudotuspelien sisäisen pistepörssin tehoilla 1+6=7.


title: Teemu Huhtala

text: Heinäkuussa 2010 Huhtala teki kaksivuotisen SM-liigasopimuksen Ilveksen kanssa. Hän ei tehnyt kuitenkaan liidebyyttiä vielä kaudella 2010–2011, mutta Huhtala pelasi ensimmäiset miesten pelinsä esiintyen yhteensä kolmessa Mestis-ottelussa Lempäälän Kisan ja alle 20-vuotiaiden maajoukkueessa tehden yhden syöttöpisteen.


title: Teemu Huhtala

text: Huhtala teki liigadebyyttinsä kauden 2011–2012 avausottelussa 16. syyskuuta 2011 paikallisvastustaja Tapparaa vastaan ja sai ottelussa jääaikaa 6.44 minuuttia. Liigauransa avausmaalin hän teki kolmannessa ottelussaan 20. syyskuuta 2011 Turun Palloseuraa vastaan. Huhtala pelasi kauden aikana lopulta vain viisi SM-liigaottelua tehopistein 1+1=2. Hän pelasi kautensa pääosin lainalla LeKissä. Toukokuussa 2012 Huhtala teki vuoden mittaisen jatkosopimuksen Ilveksen kanssa, mutta se sisälsi elokuun loppuun asti kestäneen koeajan, jonka päätteeksi hän sai jatkaa joukkueessa.


title: Teemu Huhtala

text: Huhtala on pelannut kolme nuorten ja seitsemän poikien maaottelua.


title: Teemu Huhtala

text: Huhtalan isoveli Tommi pelasi Espoo Bluesissa, nykyään hän pelaa Jokereissa KHL:ssä. Veljekset ovat toisen polven liigapelaajia, sillä heidän isänsä Jarmo Huhtala pelasi omalla urallaan yli 300 SM-liigaottelua.


title: Janne K

text: Janne Kilpeläinen, taiteilijanimeltään Janne K, on suomalainen hip hop -tuottaja. Hän on The Denamics -tuotantoduon toinen osapuoli. Janne K on myös osa suomalaista HKI Crates -tuottajakollektiivia, joka julkaisi esikoislevynsä Monsp Recordsin kautta heinäkuussa 2012.


title: Janne K

text: Hiphop-tuottaja/artisti TK on Janne K:n veli.


title: Mätitahna

text:
Mätitahna on esimerkiksi leivänpäällysteeksi tai voileipäkakun täytteeksi soveltuva elintarvike.
Mätitahna valmistetaan useimmiten turskan mädistä, joka on toisinaan savustettua. Siinä käytetään usein myös tomaattipyreetä ja perunaa.


title: Mätitahna

text: Mätitahnaa käytetään erityisesti Ruotsissa ja muissa Pohjoismaissa. Yksi Ruotsin arvostetuimpia tuotemerkkejä on vuodesta 1954 lähtien valmistettu Kallen mätitahna (ruotsiksi "Kalles kaviar", valmistaja Abba Seafood). Vieraskielisistä nimityksistään huolimatta mätitahnaa ei tule sekoittaa varsinaiseen kaviaariin, joka on suuresti arvostettua sammen mätiä.


title: Mätitahna

text: Sadassa grammassa mätitahnaa on lähes 4 grammaa suolaa ja 30 grammaa rasvaa. Suuri osa rasvahapoista on tyydyttymättömiä.


title: Mikael Kuronen

text: Mikael Kuronen (s. 14. maaliskuuta 1992 Tampere) on suomalainen jääkiekkoilija, joka pelaa SM-liigajoukkue Saimaan Pallossa. Hän on pelipaikaltaan oikea laitahyökkääjä, mutta Kuronen osaa pelata myös keskellä. Jatkoaika.com -sivuston mukaan hän pelaa useimmiten "energiapelaajana" alemmissa ketjuissa.


title: Mikael Kuronen

text: Kuronen on Tampereen Ilveksen oma kasvatti. Hän voitti kaudella 2007–2008 joukkueen C-nuorten sisäisen pistepörssin sekä SM-karsinnoissa, runkosarjassa että pudotuspeleissä. Kuronen voitti A-nuorten SM-pronssia vuosina 2010 ja 2011. Kaudella 2010–2011 hän pelasi myös ensimmäiset miesten pelinsä esiintyesään yhteensä viidessä Mestis-ottelussa Lempäälän Kisan ja alle 20-vuotiaiden maajoukkueessa.


title: Mikael Kuronen

text: Toukokuussa 2011 Kuronen teki kaksivuotisen SM-liigasopimuksen Ilveksen kanssa. Hän teki liigadebyyttinsä kauden 2011–2012 avausottelussa 16. syyskuuta 2011 paikallisvastustaja Tapparaa vastaan ja sai ottelussa jääaikaa 7.28 minuuttia. Kuronen liigauran avausmaali syntyi 13. tammikuuta 2012 vieraissa Turun Palloseuraa vastaan. Hänet palkittiin ottelun "Ilta-Sanomien" kahden tähden tähtipelaajana. Yhteensä Kurosen SM-liigan tulokaskausi toi 23 runkosarjaottelussa tehot 1+1=2. Helmikuussa 2012 hänet lainattiin loppukaudeksi LeKiin, jossa Kuronen pelasi lainalla aiemminkin samalla kaudella.


title: Mikael Kuronen

text: Kaudella 2012–2013 Kuronen teki SM-liigassa 40 runkosarjaottelussa tehot 4+5=9. Hän pelasi myös kahdeksan ottelua lainalla LeKissä. Kaudella 2013–2014 Kuronen jatkoi uraansa vuoden mittaisella sopimuksella Mestis-joukkue KooKoossa, jossa hän voitti Mestiksen mestaruuden. Kaudeksi 2014–2015 Kuronen palasi taas SM-liigaan ja siirtyi kaksivuotisella sopimuksella Saimaan Pallon paitaan. Hän teki kaudella 2015–2016 SM-liigan yhden kauden piste-ennätyksensä tehoilla 8+10=18. Huhtikuussa 2016 Kuronen teki vuoden mittaisen jatkosopimuksen SaiPan kanssa. Kaudella 2016–2017 Kuronen oli 12 osumallaan joukkueen kolmanneksi paras maalintekijä. Hänen kautensa päättyi kuitenkin loukkaantumiseen helmikuussa 2017.


title: Mikael Kuronen

text: Kuronen palasi kaudeksi 2017–2018 kaksivuotisella sopimuksella kasvattajaseuraansa Tampereen Ilvekseen. Hän teki liigauransa ensimmäisen kypärätempun 17. lokakuuta 2017 vieraissa KooKoota vastaan. Kurosen ensimmäinen maali hyväksyttiin videotarkistuksen jälkeen. Hänen kolmas maalinsa ratkaisi Ilvekselle 6-7-jatkoaikavoiton ajassa 62.23. Kuronen sai ottelussa myös syöttöpisteen oltuaan kakkossyöttäjänä Juuso Pullin tekemään 6-6-tasoitusmaaliin. Ali Räisänen valitsi hänet ottelun Alumnien tähtien ykköstähdeksi. Kuronen teki 30 ottelussa tehot 5+5=10, kunnes tammikuussa 2018 hänen sopimuksensa Ilveksen kanssa kuitenkin purettiin yhteisymmärryksessä. Pian tämän jälkeen Kurosen vahvistettiin siirtyvän loppukauden sopimuksella Ruotsin toiseksi korkeimmalle sarjatasolle HockeyAllsvenskan-joukkue IK Oskarshamniin.


title: Mikael Kuronen

text: Kaudeksi 2018–2019 Kuronen siirtyi vuoden mittaisella sopimuksella Tšekin toiseksi korkeimmalle sarjatasolle 1. česká hokejová ligan VHK Vsetíniin. Marraskuussa 2018 hän palasi SM-liigaan ja Saimaan Palloon kevääseen 2020 asti ulottuvalla sopimuksella.


title: Mikael Kuronen

text: Kuronen pelasi alle 20-vuotiaiden MM-kilpailuissa vuonna 2012. Hän pelasi myös alle 18-vuotiaiden Ivan Hlinkan muistoturnauksessa vuonna 2009. Kuronen edusti myös Suomen alle 17-vuotiaiden maajoukkuetta Euroopan nuorten olympiafestivaaleilla ja World U-17 Hockey Challengessa vuonna 2009.


title: Mikael Kuronen

text: Kuronen on toisen polven liigapelaaja; hänen isänsä Hannu kuului Ilveksen vuoden 1985 Suomenmestarijoukkueeseen. Myös Mikaelin isoveli Markus ja pikkuveli Elias ovat pelanneet jääkiekkoa.


title: Bergholm

text: Bergholm on muun muassa seuraavien suomalaisten henkilöiden sukunimi:


title: Ness (mytologia)

text: Ness tai Nessa (iiriksi "Neasa", vanh. iiriksi "Neas") on irlantilaisen mytologian Ulaid-tarustossa Ulaidin prinsessa ja Conchobar mac Nessan äiti. Hänen isänsä on Eochaid Sálbuide, Ulaidin kuningas.


title: Ness (mytologia)

text: Erään version mukaan Ness kysyy eräänä päivänä druidi Cathbadilta, mihin tämä päivä on hyvä päivä. Druidi vastaa päivän olevan hyvä päivä laittaa alulle kuningas. Paikalla ei ole muita miehiä, joten Ness ottaa Cathbadin sänkyynsä ja näin Conchobar saa alkunsa.


title: Ness (mytologia)

text: Muissa versioissa Ness on kahdentoista sijaisisänsä kasvattama, ja hänen alkuperäinen nimensä on helppoa ja lempeää tarkoittava "Assa", sillä hän oli sijaisvanhempiensa mielestä hyvin mukava lapsi. Cathbad, joka johtaa yhtä Irlannin maattomista sotilasklaaneista, iskee Nessin lapsuudenkotiin ja tappaa kaikki sijaisisät. Kuningas Eochaid on voimaton, sillä tekijää ei tiedetä. Ness perustaa murhaajan jäljittääkseen oman massiivisen sotilasklaaninsa liittämällä yhteen 27 klaania, ja hänet aletaan tuntea nimellä "Ní-Assa" (ei helppo, ei lempeä). Eräänä päivänä, kun Ness lähtee omille teilleen kylpeäkseen, Cathbad tulee hänen luokseen yksin ja aseettomana ja pyytää Nessiä vaimokseen. Tämä suostuu kosintaan.


title: Ness (mytologia)

text: Eochaid antaa parille maata Crích Roisista (alue, joka nykyään käsittää Louthin, Monaghanin ja Meathin kreivikunnat), läheltä Conchobarjokea. Eräänä yönä Cathbadin ollessa janoinen Ness lähtee hakemaan tälle joesta vettä. Vedessä on kuitenkin kaksi matoa, ja Cathbad käskee vaimoaan juomaan sen itse. Vaikka irlantilaisissa taruissa tullaan usein raskaaksi nielemällä olentoja veden mukana, tässä tarinassa Nessin lapsen isänä pidetään yleensäottaen Fachtna Fáthachia, koko Irlannin hallitsijaa, joka Cathbadista huolimatta oli Nessin rakastaja.


title: Ness (mytologia)

text: Nessin ja Cathbadin ollessa matkalla Fachtnanin luokse, Ness pysähtyy Conchobarjoen ääreen synnyttääkseen. Cathbad ennustaa, että jos Ness pystyy odottamaan synnytystä seuraavaan päivään tulee hän saamaan pojan, jonka syntymäpäivä on sama kuin Jeesuksen. Ness istuu kivilaatalla joen penkalla ja synnyttääkin seuraavana päivänä pojan, joka kastetaan joen mukaan Conchobariksi – lapsi putoaa synnytyksessä takaperin jokeen ja Cathbad nostaa hänet ylös. Tämän jälkeen Cathbad tekee pojalle runomuotoisen ennustuksen, jossa hän viittaa Conchobariin ”poikanaan ja lapsenlapsenaan”. Tämä vaihtoehtoistaa tarinan niin, että Cathbad olisikin Nessin isä ja Conchobar heidän välisensä insestin tulos.


title: Ness (mytologia)

text: Conchobarin ollessa seitsemän Ulsterin kuningas Fergus mac Róich ("suom." Fergus Roichinpoika) rakastuu Nessiin. Tämä suostuu naimaan hänet yhdellä ehdolla – hänen on luovutettava kuninkuutensa vuodeksi Conchobarille, jotta tämän pojat saattaisivat kutsua itseään kuninkaan pojiksi. Fergus neuvottelee ylempiensä kanssa ja nämä sanovat hänelle, että poika olisi kuningas vain nimellisesti. Fergus suostuu Nessin ehtoon. Äitinsä opastama Conchobar on kuitenkin niin ovela jaellessaan lahjoja ja varakkuutta, että vuoden tullessa täyteen ulaidilaiset eivät enää halua Fergusta kuninkaakseen ja näin Conchobar saa pitää paikkansa.


title: Ness (mytologia)

text: Joissakin tarun versioissa Ness olisi Cormad Cong Longaksen äiti Conchobarin kanssa harjoitetun insestin kautta, mutta toisaalta joissakin versioissa Cormadin äitinä pidetään Conchobarin vaimoa Clothrua. Ness on myös Conchobarin sisarusten, Deichtinen ja Findchóemin, äiti.


title: Raunioiset

text: Raunioiset ("Asplenium") on suuri saniaissuku raunioiskasvien ("Aspleniaceae") heimossa. Siihen kuuluu paljon risteymiä. Suvussa on jopa 720 lajia, joita esiintyy kaikilla mantereilla. Eristyneillä saarilla, kuten Madagaskarilla, Réunionilla ja Havaijilla, kasvaa useita kotoperäisiä raunioislajeja.


title: Raunioiset

text: Suomessa kasvaa viisi raunioislajia, jotka ovat harvinaisia tai hyvin harvinaisia. Ne kasvavat kaikki kallioilla, monet lajit vain kalkkikallioilla tai emäksisellä alustalla, ja risteytyvät osittain keskenään. Raunioisia esiintyy koko Suomessa paitsi Keski-Pohjanmaalla. Lajit (& uhanalaisuus Suomessa ):Muutamia raunioisia viljellään huonekasvina.


title: Miiko Hintz

text: Miiko Hintz (s. 27. syyskuuta 1992 Nokia) on suomalainen jääkiekkoilija, joka pelasi syyskaudella 2016–2017 SM-liigajoukkue Tampereen Ilveksessä. Hän on pelipaikaltaan oikea laitahyökkääjä.


title: Miiko Hintz

text: Hintz on Tampereen Ilveksen kasvatti ja aloitti jääkiekkoilun omien sanojensa mukaan noin viisivuotiaana. Hän pelasi Ilveksessä koko junioriuransa, mutta väliin mahtuu myös kausi 2008–2009 Tapparan B- ja A-nuorissa. Hintz palasi sen jälkeen Ilvekseen ja voitti A-nuorten SM-pronssia vuosina 2010 ja 2011.


title: Miiko Hintz

text: Toukokuussa 2011 Hintz teki kaksivuotisen SM-liigasopimuksen Ilveksen kanssa. Hän teki liigadebyyttinsä kauden 2011–2012 avausottelussa 16. syyskuuta 2011 paikallisvastustaja Tapparaa vastaan ja sai ottelussa jääaikaa 7.11 minuuttia. Yhteensä Hintz pelasi kauden aikana kahdeksan SM-liigaottelua ilman tehopisteitä. Hän pelasi suurimman osan kaudestaan vielä Ilveksen A-nuorissa, mutta pelasi myös yhteensä yhdeksän Mestis-ottelun verran lainalla Kajaanin Hokin ja Lempäälän Kisan joukkueissa.


title: Miiko Hintz

text: Kauden 2012–2013 Hintz pelasi suurimmaksi osaksi lainalla Mestiksen nousijajoukkue HC Keski-Uusimaassa. Joulukuussa 2012 hänen lainasopimustaan jatkettiin kauden loppuun. Hintz pelasi kauden aikana Ilveksessä seitsemän SM-liigaottelua. Kauden 2013–2014 hän aloitti HCK:ssa vahvisti ja pelasi alkukaudella myös joukkueen ykkössentterinä. Hintzin kausi päättyi kuitenkin rannevammaan tammikuussa 2014.


title: Miiko Hintz

text: Hintz siirtyi kaudeksi 2014–2015 vuoden mittaisella sopimuksella Savonlinnan Pallokerhoon. Kaudeksi 2015–2016 hän siirtyi vuoden mittaisella sopimuksella jatkamaan Mestis-uraansa aiemman lainaseuransa Lempäälän Kisan riveihin. Hintz oli joukkueen paras maalintekijä ja toiseksi paras pistemies Jimi Santalan jälkeen tehoilla 14+15=29.


title: Miiko Hintz

text: Kaudeksi 2016–2017 Hintz palasi vuoden mittaisella sopimuksella Ilvekseen. Hän teki SM-liigauransa avausmaalin 24. syyskuuta 2016 Kalevan Palloa vastaan. Hintz pelasi Ilveksessä 14 ottelua tehopistein 3+1=4, kunnes hänen sopimuksensa Ilveksen kanssa purettiin yhteisymmärryksessä tammikuussa 2017.


title: Miiko Hintz

text: Hintz on pelannut seitsemän nuorten ja yhden poikien maaottelun.


title: Miiko Hintz

text: Hintzin pikkuveli Roope pelaa NHL:ää Dallas Starsin organisaatiossa.


title: Philadelphian kaupungintalo

text: Philadelphian kaupungintalo () on rakennus Philadelphian kaupungissa Pennsylvanian osavaltiossa Yhdysvalloissa. Se on 167 metriä korkea. Sitä alettiin rakentaa vuonna 1871, ja se valmistui vuonna 1901. Rakennus tuli maksamaan yhteensä 24 miljoonaa Yhdysvaltain dollaria. Rakennuksen materiaalina on käytetty kalkkikiveä, graniittia, marmoria ja pronssia. Se oli maailman korkein rakennus vuosina 1901–1908 ja Pennsylvanian korkein vuoteen 1932, jolloin Gulf Tower ohitti sen. Rakennus edustaa empiretyyliä. Philadelphian kaupungintalon huipulla sijaitseva William Pennin pronssinen patsas on 11,3 metriä korkea ja painaa 27 tonnia.


title: Luettelo SM-liiga-seurojen päävalmentajista

text: Tämä on luettelo jääkiekon SM-liigassa pelanneiden joukkueiden päävalmentajista. Listassa on päävalmentajat vain SM-liigassa pelattujen kausien ajalta. Nimen perässä on kerrottu vuodet, joina kukin valmentaja on kyseistä seuraa valmentanut. Jos valmennussuhde on päättynyt kesken kauden, on vuosiluvun perässä "†". Nykyisten päävalmentajien nimet on lihavoitu.


text: Listassa myös Pelicansia edeltäneiden Reippaiden valmentajat.


text: Vuosina 1992–1998 seuran nimi oli Kiekko-Espoo.


title: Ylermi Rajamaa

text: Ylermi Rajamaa (s. 1981) on suomalainen näyttelijä ja muusikko. Hän valmistui ylioppilaaksi Sibelius-lukiosta vuonna 2000 ja näyttelijäksi Teatterikorkeakoulusta vuonna 2010. Hän on myös Plutonium 74 -yhtyeen laulaja ja kosketinsoittaja. Hänen näyttelijäuransa on lähtenyt käyntiin Masalan nuorisoteatterista.


title: Ylermi Rajamaa

text: Ylermi on myös mukana Osakeyhtye-nimisessä kokoonpanossa laulajana ja kitaristina. Lisäksi hän on tehnyt yhtyeelle kappaleen "Kahden tähden cowboytarina". Munamiehelle hän on tehnyt myös kappaleen "Usein öisin uneksin".


title: Ylermi Rajamaa

text: Plutonium 74-yhtyeessä Ylermi on myös toiminut lauluntekijänä, esimerkiksi Alakerran orkesteri on kokonaan Ylermin käsialaa. Ylermi on ollut yhtyeen kappaleiden sävellystyössä mukana.


title: Ylermi Rajamaa

text: Ylermi vierailee myös laulajana LBJ:n levyllä Live material jolle hän on sanoittanut kappaleen Murhataan mies.


title: Sensuuri Itä-Saksassa

text: Tämä artikkeli käsittelee sensuuria Itä-Saksassa sen olemassaolon aikana eli vuosina 1949−1990. Kuten useat neuvostomaat ennen Berliinin muurin murtumista, myös Itä-Saksa toteutti laajamittaista sensuuria.


title: Sensuuri Itä-Saksassa

text: Itä-Saksan alkuperäinen perustuslaki ei mahdollistanut lehdistön sensuuria. Lain 9 artiklan 2 osassa mainittiin "median sensuuria ei tule tapahtua". Tämä kohta poistettiin vuoden 1968 uudistuksessa ja siitä tuli lain 27 artikla:Huolimatta tästä koko Itä-Saksan historian ajan tapahtui sekä virallista, että epävirallista sensuuria, joka kuitenkin väheni ajan kuluessa. Johtuen siitä, että Itä-Saksassa oli käytännössä yksipuoluejärjestelmä, oli lehdistö ja media ylipäätään hallitsevan puolueen päätösten alaisena.


title: Sensuuri Itä-Saksassa

text: Huolimatta siitä, että tilanne oli ristiriidassa perustuslain kanssa, pystyi hallinto toteuttamaan sensuuria hyödyntäen perustuslain mainintaa "...noudattaen perustuslain periaatteita". Tämän nojalla sensuuria toteutettiin vetoamalla esimerkiksi kansalliseen turvallisuuteen tai yleiseen siveellisyyteen.


title: Kaipio

text: Kaipio voi tarkoittaa seuraavia:


title: Green Lantern: The Animated Series

text: Green Lantern: The Animated Series on Warner Bros. Animationin ja DC Entertainmentin tuottama animaatiosarja, joka perustuu DC Comicsin samannimiseen sarjakuvasankariin. Sarjan ilmoitettiin ilmestyvän Yhdysvalloissa Cartoon Networkilla keväällä 2012. Lopulta sarjan avausjaksot esitettiin 40-minuutin mittaisena erikoispilottijaksona 11. marraskuuta 2011. Sittemmin Green Lantern: The Animated Series jatkui 3. maaliskuuta 2012. Sarja kesti yhden tuotantokauden verran, joka sisältää 26 jaksoa. Viimeinen jakso esitettiin Yhdysvalloissa 16. maaliskuuta 2013.


title: Green Lantern: The Animated Series

text: Hal Jordan ja Kilowog seikkailevat avaruussektorinsa rajamailla. Kaksikko taistelee yhdessä muiden Vihreiden Lyhtyjen kanssa Atrocitusin johtamaa Punaisia Lyhtyjä vastaan, jotka ovat aikeissa valloittaa Vihreiden Lyhtyjen planeetan hakiessaan kostoa Universumin vartijoille. Myöhemmin he joutuvat kohtaamaan myös Metsästäjien joukot.


title: Temple

text: Temple merkitsee englannin ja ranskan kielissä temppeliä.


title: Temple

text: Temple voi tarkoittaa myös seuraavia:


title: Tabula Hungariae

text: Tabula Hungariae (myös "Lázárin kartta") on vanhin säilynyt kartta nykyisen Unkarin alueesta. Kartan laatijana pidetään unkarilaista Lázár deák ja se on tehty ennen vuotta 1528. Kartta lisättiin UNESCOn Maailman muisti -ohjelman rekisteriin vuonna 2007.


title: Tabula Hungariae

text: Kartta on kooltaan noin 65×85 cm ja se on piirretty niin, että kartan ylhäällä on luode. Karttaan on piirretty Unkarin kuningaskunnan asutukset ja maamerkit 1500-luvun alussa. Kartan etelässä sijaitsevia alueita hallitsivat Ottomaanit ja ne on merkitty karttaan eri värillä. Koska karttaan on merkitty vain eteläpuoliset alueet, arvellaan, että kartta laadittiin osana valmisteluita Ottomaaneja vastaan käytyä sotaa.


title: Tabula Hungariae

text: Kartan arvokkainta sisältöä ovat asuinpaikkojen nimet ja kuvaukset. Karttaan on merkitty noin 1400 paikkaa, joista 1270 on asuinpaikkoja.


title: Tabula Hungariae

text: Kartan alapuolella on kuvaus maasta saksaksi ja latinaksi.


title: Tabula Hungariae

text: Kartta on painettu Georg Tannstetterin avustuksella Petrus Apianuksen kirjapainossa Ingolstadtissa ja sen rahoitti Johannes Cuspinianus.


title: Tabula Hungariae

text: Kartasta painettiin vain muutamia kopioita, joista suurin osa on hävinnyt joten tutkijat tunsivat sen ainoastaan kuvausten perusteella. 1880-luvun alussa kuitenkin löydettiin yksi säilynyt kartta. Karttaa säilytetään Széchényin kansalliskirjastossa.


title: Tabula Hungariae

text: Alkuperäisestä kartasta tehtiin vuoteen 1552 mennessä useita kopioita, mutta nämä eivät ole säilyneet. Vuoden 1552 jälkeenkin kartasta tehtiin versioita. Kartasta tunnetaan 6 eri versiota:


title: Yhdystie 2102

text: Yhdystie 2102 on tie, joka kulkee Loimaan Mellilästä saman paikkakunnan alueella sijaitsevalle Niinijoelle. Tien pituus on 9 kilometriä ja se on laadultaan mutkittelevaa, mutta tasaista tietä.


title: Yhdystie 2102

text: Tie saa alkunsa Valtatien 9 ja E63:n risteyksestä Mellilästä, ensin tie kulkee melko suorana noin puolitoista kilometriä jonka jälkeen se saapuu Pappisten alueelle jossa se kohtaa Pappistentien ja Koivusaarentien risteyksen, sen jälkeen tie jatkuu hieman yli puoli kilometriä jonka jälkeen se ylittää Niinijoen, sieltä tie jatkuu noin puoli kilometriä jonka jälkeen se saapuu Krekilän alueelle, sieltä tie jatkaa Niinijoen myötäilyä noin 2 kilometriä jonka mentyä se ohittaa Pahikaisen jossa se kohtaa myös Torkkalantien risteyksen, sen jälkeen tie jatkuu noin puoli kilometriä Viivaistentien risteykseen asti jossa tie tekee mutkan itään päin ja lakkaa samalla myötäilemästä Niinijokea, sen jälkeen tie kohtaa lähes välittömästi Niinijoentien risteyksen, sieltä tie jatkuu itään päin suorana tienä vielä kilometrin verran jonka jälkeen se saapuu päätepisteeseensä, eli Seututien 210 risteykseen.


title: Poliisin painajainen III – Havana Club

text: Poliisin painajainen III – Havana Club on vuonna 1999 valmistunut television rikoselokuva. Se on milwaukeelaisesta poliisiperheestä kertovan trilogian viimeinen osa, jonka keskeisimmässä osassa on Charles Bronson. Elokuva jäi hänen viimeisekseen.


title: Poliisin painajainen III – Havana Club

text: Pankkiiri Phillip Chandler ja tämän vaimo murhataan. Heidän tyttärensä Caroline hälyttää poliisit ja yrittää ottaa yhteyttä myös veljeensä Evaniin, joka ei vastaa puhelimeen. Anne Meyer ja Joe Fein lähtevät Evanin luokse, jolloin hän pakenee autolla, jääden kuitenkin kiinni. Hän käyttäytyy oudosti muttei kuitenkaan vaikuta syylliseltä. Pian Ben saa eräältä TV-toimittajalta vihjeen, joka johdattaa poliisiperheen yksityiselle sikarikerholle ja sen omistajan, Vincent Coellen luokse. Myös pormestari löytyy paikalta ja Paul alkaa epäillä rahanpesua, johon myös poliisien korkein johto on sekaantunut.


title: Mark Mellett

text: Mark Mellett, kommodori, on Irlannin laivaston komentaja tammikuusta 2011 lähtien. Hän liittyi laivastoon 1976.


title: Mark Mellett

text: Mellett on saanut Irlannin yliopistosta PhD:n arvon. Mellettille on vuonna 1994 myönnetty Distinguished Service Medal (DSM). Hänen ensimmäinen aluksensa päällikkönä oli "LÉ Orla" vuonna 1992, ja sitä seurasivat "LÉ Ciara" vuonna 1997 sekä Irlannin laivaston lippulaiva "LÉ Eithne" vuonna 2005.


title: Mark Mellett

text: Mellett on naimisissa ja hänellä on neljä lasta.


title: Yhdystie 2660

text: Yhdystie 2660 on kolmen kilometrin pituinen tie joka kulkee Porin Isosannalta saman kaupungin alueella sijaitsevaan Hyvelään. Tie on osa vanhaa Valtatien 8 ja E8:n linjausta.


title: Yhdystie 2660

text: Tie saa alkunsa Valajankadun, Hyväntuulentien ja Vanhasahankadun kiertoliittymästä Isosannasta, ensi alkuun tie kulkee noin puoli kilometriä jonka jälkeen se ylittää Itäpitkäkadun sillan, sitten tie jatkuu pohjoiseen päin suorana tienä noin kilometrin verran jonka yhteydessä se sivuaa lännen puolelta Hyvelänviikin ja idän puolelta Toejoen kaupunginosat, sen jälkeen tie ohittaa Lounatuulentien ja Hyveläntien risteyksen, sitten tie jatkuu noin puoli kilometriä jonka jälkeen se ohittaa Hyvelänraitin, sen jälkeen tie jatkuu vielä noin puolen kilometrin verran jonka jälkeen se päättyy Valtatien 8 ja E8:n risteykseen.


Hiraizumin Puhtaan Maan buddhalaisuuden temppelit, puutarhat ja arkeologiset kohteet on Hiraizumissa, Iwaten prefektuurissa, Japanissa sijaitseva Unescon maailmanperintökohde. Kohde sisältää viisi 1100-luvulta, Heian-kaudelta peräisin olevaa historiallisesti ja kulttuurillisesti merkittävää Puhtaan Maan buddhalaisuuden temppeliä ja muuta aluetta. Se liitettiin listalle kesäkuussa 2011.


title: Hiraizumin Puhtaan Maan buddhalaisuuden temppelit, puutarhat ja arkeologiset kohteet

text: 1000- ja 1100-lukujen aikana Hiraizumi oli pohjoisen Japanin hallinnon keskus. 1100-luvun alussa Pohjoisen Fujiwara -klaanin perustaja Fujiwara no Kiyohira muutti kaupunkiin tarkoituksenaan rakentaa buddhalaisuuteen perustuva maa. Tästä syystä Hiraizumin asemakaava suunniteltiin kuvaamaan Puhtaan Maan buddhalaisuuden kaikkeuskäsitystä. Kaupunki on pyritty rakentamaan niin, että se on sopusoinnussa luonnon kanssa. Kamakura-shōgunaatti tuhosi kaupungin 1189 ja samalla se menetti poliittisen ja hallinnollisen asemansa. Jäljelle jääneistä rakennuksista monet tuhoutuivat 1200- ja 1300-lukujen tulipaloissa. 1300-luvulta 1500-luvulle temppelit saivat rahoituksensa maaherroilta ja pyhiinvaeltajilta. Tokugawa Ieyasun noustua valtaan 1603 Hiraizumi siirtyi Sendain hanin alaisuuteen.


text: Hiraizumin Puhtaan maan puutarhat suunniteltiin luonnollisia kiviä, puita ja vuoria kunnioittaen. Tämä suunnittelutapa heijasti Puhtaan Maan buddhalaisuuden ja šintolaisuuden sulautumista. Tämä näkyi muun muassa siinä, että Hiraizumin puutarhojen lammet poikkesivat Kiinan ja Intian vastaavista lammista niiden kaarevien, kivisten rantojen avulla. Kanjizaiō-in Aton puutarhaa lukuun ottamatta Hiraizumin Puhtaan Maan puutarhat ovat linjassa itää kohti.


text: 1000- ja 1100-luvuilla japanilaiselle arkkitehtuurille oli tyypillistä Amida-buddhan hallit eli Amidadōt. Hiraizumin puutarhat ja temppelit toimivat malleina myöhemmille buddhalaistemppeleille muualla Japanissa. Näihin lukeutuivat muun muassa Yōfuku-ji Kamakurassa (1189–1405) ja vuonna 1160 rakennettu Ganjō-ji Shiramizussa.


text: Kohde oli ehdolla maailmanperintöluetteloon ensimmäisen kerran vuonna 2008, jolloin sitä ehdotettiin kriteereillä III, IV, V ja VI. Ehdotuksen nimi oli tuolloin Hiraizumin Puhtaan Maan buddhalaisuuden kosmologiaan liittyvä kulttuurimaisema (). Ehdotettuun alueeseen kuului tuolloin, myöhemmin hyväksyttyjen Chūson-jin, Mōtsū-jin ja Muryōkō-in Aton temppelien sekä Kinkeisan-vuoren lisäksi Takkoku no Iwayan ja Chōjagaharahaiji Aton temppelit, Shirotoritate Isekin linnoitus, Honederamura Shōen Isekin ja Ichinoseki Honderan maalaismaisemat sekä Yanaginogosho Isekin hallintoalue. Ehdotettu alue oli kooltaan 551,1 hehtaaria ja sitä ympäröi 8 213,1 hehtaarin suojavyöhyke. Unesco päätti kuitenkin tuolloin viivyttää sen hyväksymistä kunnes Japani tekisi tarkempaa vertailevaa tutkimusta Hiraizumin ja vastaavien kiinalaisten ja korealaisten kohteiden välillä sekä tarkistaisi ehdotetun perintöalueen rajojen sijainnin.


text: Japani asetti kohteen ehdolle uudestaan 2010, jolloin kohteeseen kuuluvat alueet oli rajattu alkuperäisestä yhdeksästä kuuteen. Kohteelle oli annettu myös uusi nimi: Hiraizumin Puhtaan Maan buddhalaisuuden temppelit, puutarhat ja arkeologiset kohteet. Hyväksyttyjen kohteiden lisäksi Japanin tekemässä ehdotuksessa oli mainittu lisäksi hallintoalue Yanaginogosho Iseki, mutta Unesco jätti sen pois hyväksytystä alueesta. Kohde hyväksyttiin luetteloon 2011 kriteereillä II ja VI. Japanin tekemässä ehdotuksessa oli mainittu myös kriteeri IV. Unescolle neuvoa antava ICOMOS kuitenkin katsoi, ettei kyseinen kriteeri täyttynyt, joten Unesco jätti kyseisen kriteerin pois valintaperusteista. Alueen koko on 187 hehtaaria ja sitä ympäröi 5 998 hehtaarin suojavyöhyke.


title: Franz Vorrath

text: Franz Vorrath (s. 9. heinäkuuta 1937) on saksalainen roomalaiskatolinen piispa. Hänet vihki papiksi Franz Hengsbach Essenin hiippakuntaan 26. heinäkuuta 1962, ja hänet nimitettiin Essenin vihkipiispaksi ja Vicus Ateriin titulaaripiispaksi 22. marraskuuta 1995. Piispaksi vihkiminen seurasi 7. tammikuuta 1996. Pääkonsekraattorina toimi Hubert Luthe, jota avustivat Wolfgang Große ja Franz Grave.


title: Málaga-Centro-Alamedan rautatieasema

text: Málaga-Centro-Alameda on lähijunien asema Málagan kaupungissa Andalusiassa Etelä-Espanjassa. Se on Málagan Cercanías-lähijunajärjestelmän molempien linjojen (C-1 ja C-2) pääteasema. Asema on avattu vuonna 1976 ja se on kokonaan maanalainen.


title: Ludger Schepers

text: Ludger Schepers (s. 18. huhtikuuta 1953 Oberhausen) on saksalainen roomalaiskatolinen piispa. Hänet vihki papiksi Essenin hiippakuntaan Franz Hengsbach 2. maaliskuuta 1979. Hänet nimitettiin Essenin vihkipiispaksi ja Neapolis in Proconsularin titulaaripiispaksi 27. kesäkuuta 2008. Piispaksi vihkiminen seurasi 19. syyskuuta. Pääkonsekraattorina toimi Felix Genn, jota avustivat Franz Grave ja Franz Vorrath.


title: Felix Genn

text: Felix Genn (s. 6. maaliskuuta 1950) on saksalainen roomalaiskatolinen piispa. Hänet vihki papiksi Trierin hiippakuntaan Bernhard Stein 11. heinäkuuta 1976. Hänet nimitettiin Trierin vihkipiispaksi ja Uzaliksen titulaaripiispaksi 16. huhtikuuta 1999. Piispaksi vihkiminen seurasi 30. toukokuuta. Pääkonsekraattorina toimi Hermann Josef Spital, jota avustivat Franz-Josef Hermann Bode ja Alfred Kleinermeilert.


title: Felix Genn

text: Genn sai 4. huhtikuuta 2003 nimityksen Essenin piispaksi, jonka virkaan hänet asetettiin 6. heinäkuuta. Hänet nimitettiin 19. joulukuuta 2008 Münsterin piispaksi, joksi hänet asetettiin 29. maaliskuuta 2009.


title: Julius Angerhausen

text: Julius Angerhausen (3. tammikuuta 1911 – 22. elokuuta 1990) oli saksalainen roomalaiskatolinen piispa. Hänet vihki papiksi Münsterin hiippakuntaan Clemens August von Galen, ja hänet nimitettiin Essenin hiippakunnan vihkipiispaksi sekä Eminentianan titulaaripiispaksi 27. tammikuuta 1959. Piispaksi vihkiminen seurasi 12. huhtikuuta. Pääkonsekraattorina toimi Franz Hengsbach, jota avustivat Charles Msakila ja Michael Keller.


title: Julius Angerhausen

text: Angerhausen osallistui Vatikaanin toiseen kirkolliskokoukseen ja jäi eläkkeelle 1. maaliskuuta 1986.


title: Hubert Luthe

text: Hubert Luthe (22. toukokuuta 1927 Lindlar – 4. helmikuuta 2014 Essen) oli saksalainen roomalaiskatolinen piispa. Hänet vihki papiksi Kölnin arkkihiippakuntaan Josef Frings 2. heinäkuuta 1953. Hän sai 28. lokakuuta 1969 nimitykset Kölnin vihkipiispaksi sekä Egabron titulaaripiispaksi. Piispaksi vihkiminen seurasi 14. joulukuuta. Pääkonsekraattorina toimi Joseph Höffner, jota avustivat Johann Wilhelm Cleven ja Augustinus Frotz. Luthe nimitettiin Essenin piispaksi 18. joulukuuta 1991 ja asetettiin virkaan 2. helmikuuta 1992. Hän jäi eläkkeelle 75-vuotispäivänään 22. toukokuuta 2002.


title: Batman: Year One

text: Batman: Year One on 18. lokakuuta 2011 suoraan DVD:lle julkaistu animaatioelokuva. Se perustuu Frank Millerin ja David Mazzucchellin tekemään sarjakuvaan "". Elokuvan ohjasivat Sam Liu ja Lauren Montgomery. Käsikirjoituksesta vastasi Tab Murphy. Elokuvan pääosissa ovat muun muassa Bryan Cranston, Benjamin McKenzie, Eliza Dushku ja Alex Rocco.


title: Batman: Year One

text: Batman: Year One on kahdestoista peräkkäinen elokuva Warner Premieren ja Warner Bros. Animationin tuottamista DC universumin alkuperäisistä animaatioelokuvista, jonka aloitti vuonna 2007.


title: Batman: Year One

text: Bruce Wayne on palannut takaisin Gotham Cityyn ja aloittaa elämänsä Batmanin roolissa. Sitä ennen kaupunkiin on saapunut uusi poliisi, luutnantti James Gordon. Hän huomaa kaupungin olevan pahasti korruptoitunut, ja jossa poliisit tuntuvat tekevän mitä haluavat. Lisäksi Gothamin poliisilaitoksen päällikkö Loeb ottaa lahjuksia vastaan Carmine Falconelta, kuten myös etsivä Flass tekee rahaa laittomien salakuljetusten myötä. Batmanin saavuttua kuvioihin mukaan hän alkaa aiheuttaa harmia Falconen liiketoiminnalle. Samalla Gordon saa selville lahjusjupakan ja vie asian oikeuteen.


title: Kungfutsen rauhanpalkinto

text: Kungfutsen rauhanpalkinto () on rauhanpalkinto, joka jaettiin ensi kertaa vuonna 2010. Palkinnon sai Taiwanin varapresidentti Lien Chan. Palkinnonjakotilaisuus on päivää ennen kuin Nobelin rauhanpalkinto jaetaan.


title: Kungfutsen rauhanpalkinto

text: Vuoden 2011 palkinnon saajaehdokkaiksi nimettiin Venäjän presidentti Vladimir Putin, Saksan liittokansleri Angela Merkel, Microsoftin perustaja Bill Gates, YK:n entinen pääsihteeri Kofi Annan, Etelä-Afrikan presidentti Jacob Zuma sekä Yuan Longping, hybridiriisin kehittänyt tutkija.


title: Elis Guri

text: Elis Guri (s. 6. heinäkuuta 1983 Shkodër, Albania) on bulgarialainen, aiemmin Albaniaa edustanut kreikkalais-roomalaisen tyylin painija ja maailmanmestari.


title: Elis Guri

text: 96 kilogramman painoluokassa kilpaillut Guri voitti albanialaisena EM-pronssia Tampereelta 2008. Hän osallistui myös Pekingin vuoden 2008 kesäolympialaisiin, missä sijoittui kahdeksanneksi. Gurin pistesija lukeutuu Albanian parhaisiin olympiasaavutuksiin. Pekingin olympialaisten jälkeen Guri siirtyi edustamaan Bulgariaa. Vuonna 2011 hän voitti keväällä EM-pronssia Dortmundista ja syksyllä maailmanmestaruuden Istanbulista. Lontoon olympialaisissa 2012 hän oli seitsemäs.


title: Elis Guri

text: Las Vegasin MM-kilpailuissa 2015 Guri sijoittui 98 kg:n sarjassa viidenneksi.


title: Gabriel Zaid

text: Gabriel Zaid (s. 24. tammikuuta 1934 Monterrey, Nuevo León, Meksiko) on meksikolainen kirjailija, runoilija ja intellektuelli. Hän kirjoittaa säännöllisesti aikakauslehtiä Letras Libresia varten.


title: Gabriel Zaid

text: Zaid opiskeli Monterreyn teknologiaininstituutissa, josta valmistui konetekniikan johtajaksi vuonna 1955. Hän työskenteli monta vuotta riippumattomasti ja toimi vuosina 1976−1992 aikakauslehden Vueltan johtokunnan jäsenenä. Hän on ollut meksikolaisen kunniaseuran Colegio Nacionalin jäsen 26. syyskuuta 1984 lähtien ja oli espanjan kielen kieliakatemian Academia Mexicana de la Lenguan jäsen vuodesta 1986 vuoteen 2002 saakka, jolloin hän erosi tehtävästään 25. marraskuuta. Zaidista tekee merkittävän se, ettei hän ole ikinä suostunut esiintyä julkisuudessa eikä hänestä löydy yhtään valokuvaa. Tämä johtuu Zaidin vahvasta mielipiteestä siitä, että kirjailija tulee tuntea teoksestaan eikä yksityiselämästään. Hänen esseet ovat käsittäneet mm. runoilua, taloustiedettä ja kirjallisuuden laitoksen arvostelua.


title: Gabriel Zaid

text: Zaid voitti vuonna 1972 Xavier Villaurrutian palkinnon esseellään Leer poesía ("Runojen lukeminen").


title: Matti Aro

text: Matti Aro (12. maaliskuuta 1906 Helsinki – 14. elokuuta 1991 Helsinki) oli suomalainen teatterinjohtaja ja ohjaaja. Aroa on luonnehdittu stanislavskilaiseksi realistiksi, ja hän on tunnettu suomalaisten klassikkonäytelmien ohjaaja.


title: Matti Aro

text: Aro valmistui ylioppilaaksi Helsingin Normaalilyseosta vuonna 1927. Hän opiskeli Helsingin yliopistossa vuosina 1927–1930 ja sen jälkeen Suomalaisessa Näyttämöopistossa, josta valmistui vuonna 1934. Vuosina 1939–1943 Aro toimi Ylioppilasteatterin ohjaajana ja johtajana. Jorma Nortimon (1933–1936), Jouko Paavolan (1936–1938) ja Matti Aron peräkkäisiä johtajakausia on luonnehdittu 1930-luvun Ylioppilasteatterin kolmen suuren ohjaajan aikakaudeksi. Aro on muistelmissaan kertonut jättäneensä 1930-luvulla ammattiteatterin ja siirtyneensä Ylioppilasteatteriin, jossa hän oli arvioinut voivansa kehittää omaa teatteri-ilmaisuaan vapaammin. Toisaalta Aro nosti johtajakaudellaan teatterin ensi-iltamäärän lähelle ammattiteattereille tyypillisiä lukemia.


title: Matti Aro

text: Toisen maailmansodan jälkeen Aro oli Jyväskylän teatterin johtaja vuosina 1949–1953, Lahden teatterin johtaja vuosian 1953–1955, Suomen Teatterikoulun vara- ja väliaikainen rehtori vuosina 1955–1961, Helsingin Kansanteatteri-Työväenteatterin johtaja vuosina 1961–1965 sekä Helsingin Kaupunginteatterin apulaisjohtaja vuodesta 1965.


title: Matti Aro

text: Vuosina 1959–1961 Aro toimi Suomen Teatterikoulun va. rehtorina, kun rehtori Wilho Ilmari oli virkavapaalla. Näiden kahden vuoden aikana Aro johti koko koulun perusopetusta ""ilmariaanisessa"" hengessä, ja hän opetti itsekin suuria tuntimääriä. Hänen opetusaineisiinsa kuului muun muassa teatterihistoria.


title: Matti Aro

text: Matti Aron puoliso oli näyttelijä-ohjaaja Impi Aro. Heidän tyttärensä Maria Aro ja Minna Aro ovat näyttelijöitä.


title: Theodor Busse

text: Ernst Hermann August Theodor Busse (15. joulukuuta 1897 – 21. lokakuuta 1986) oli saksalainen upseeri ensimmäisessä ja toisessa maailmansodassa.


title: Theodor Busse

text: Hän yleni jalkaväenkenraaliksi toisessa maailmansodassa. Sodan loppuvaiheilla hän komensi väliaikaisesti 121. jalkaväkidivisioonaa ja Saksan I armeijakuntaa. Berliinin taistelun aikana hän komensi Saksan 9. armeijaa. Halben taistelussa Ivan Konevin johtamat venäläisjoukot tuhosivat 9. armeijan lähes täysin. Vain 25 000 miestä pääsi vihollislinjojen läpi Walther Wenckin 12. armeijan luo. Busse jäi sotavangiksi, ja hänet vapautettiin vuonna 1947.


title: Theodor Busse

text: Busse kirjoitti useita sotaa käsitteleviä teoksia elämänsä aikana. Hän kuoli vuonna 1986 Wallensteinissa, Länsi-Saksassa.


title: Bellucci

text: Bellucci on muun muassa seuraavien henkilöiden sukunimi:


title: Jäniksen vuosi (täsmennyssivu)

text: Jäniksen vuosi viittaa seuraaviin:


title: Jäniksen vuosi (vuoden 2006 elokuva)

text: Jäniksen vuosi ("Le Lièvre de Vatanen") vuodelta 2006 on Marc Rivièren ohjaama elokuva Arto Paasilinnan teoksen "Jäniksen vuosi" (1975) pohjalta.


title: Jäniksen vuosi (vuoden 2006 elokuva)

text: Kriitikko Jussi Karjalainen löytää elokuvasta kiitoksen ansaitsevia puolia, kuten tapahtumien sijoittamisen Kanadan takamaille ja intiaanit, mutta katsoo, että elokuva sisältää tarpeettomia sirkustemppuja. Myöskään Vatasen rooliin valittu Christopher Lambert ei hänestä onnistu tehtävässään Antti Litjaan verrattuna. Mutta kaiken kaikkiaan elokuva on kriitikon mukaan kiinnostava.


title: Algerine-luokka (tykkivene, 1880)

text: Algerine-luokka oli Britannian Kuninkaallisen laivaston tykkiveneluokka, johon kuului kolme vuonna 1880 valmistettua alusta. Niistä kaksi myytiin vain kymmenen vuoden palveluksen jälkeen. Kolmas muutettiin tutkimusalukseksi jo ennen palvelukseen ottoaan, ja tässä tehtävässä se palveli aina vuoteen 1907 saakka.


title: Algerine-luokka (tykkivene, 1880)

text: Kuninkaallisen laivaston pääsuunnittelija Nathaniel Barnaby suunnitteli alukset vuonna 1879, ja ne muistuttivat vuoden 1875 Condor-luokan aluksia. Niihin oli kuitenkin lisätty takakansi, koska etu- ja takakannen rakenteiden oli todettu tekevän aluksilla palvelemisen miellyttävämmäksi tropiikissa. Rakenteet mahdollistivat miehistön levon kansilla.


title: Algerine-luokka (tykkivene, 1880)

text: Alusten köli, perän rakenteet ja kaaret olivat rautaa, mutta ne oli puuverhoiltu. Näin saatiin valmistuskustannuksia laskettua, ja samalla mahdollistettiin aluksen huoltaminen siirtomaissa ilman telakkarakenteita. Luokka oli viimeinen metalli-puurakenteinen sotalaivaluokka kuninkaallisessa laivastossa.


title: Algerine-luokka (tykkivene, 1880)

text: Alusten voimanlähteenä oli kaksisylinterinen kompound-höyrykone. Fairfield Shipbuilding and Engineering Companyn valmistamiin HMS "Rambleriin" ja HMS "Rangeriin" asennettiin John Elder and Companyn toimittamat höyrykoneet, jotka tuottivat 690 ja 760 hevosvoimaa yhteen akseliin. Harland and Wolffin valmistamaan HMS "Algerineen" 750 ihp:n höyrykoneen toimitti Laird Brothers. Kone kuljetti alusta 10,5 solmun nopeudella.


title: Algerine-luokka (tykkivene, 1880)

text: Luokan alukset oli parkkitakiloituja, mikä mahdollisti purjeiden käytön pienemmällä miehistöllä. Kaukaisilla laivastoasemilla, joissa hiilitäydennys ei ollut mahdollista, aluksen kapteenilla oli mahdollista pystyttää mesaanimasto ja siten lisätä purjehdusnopeutta.


title: Algerine-luokka (tykkivene, 1880)

text: Tykkiveneet oli suunniteltu käyttämään yhtä seitsentuumaista ja kahta 64-paunaista rihlattua, suustaladattavaa tykkiä. Tykkien lisäksi aluksilla oli kaksi konekivääriä sekä kunnialaukaustykki. Seitsentuumainen tykki vaihdettiin myöhemmin kahteen viisituumaiseen, 40 cwt:n takaaladattavaan BL-tykkiin.


title: Algerine-luokka (tykkivene, 1880)

text: Tutkimusalukseksi muutettu HMS "Rambler" aseistettiin ainoastaan neljällä 20 naulan takaaladattavalla BL-tykillä, yhdellä konekiväärillä ja kunnialaukaustykillä.


title: Fosfofruktokinaasi-1

text: Fosfofruktokinaasi-1 on entsyymi, joka katalysoi glykolyysin kolmatta vaihetta. Entsyymin substraattina ovat fruktoosi-6-fosfaatti ja ATP-molekyyli ja tuotteina muodostuu fruktoosi-1,6-bisfosfaattia ja ADP-molekyyli. Fosfofruktokinaasi-1:n EC-numero on EC 2.7.1.11.


title: Fosfofruktokinaasi-1

text: Nisäkkäiden fosfofruktokinaasi-1 on rakenteeltaan tetrameeri ja molekyylipainoltaan 340 kDa. Entsyymillä on kolmentyyppisiä alayksiköitä, joista tetrameeri koostuu. Ne ovat lihastyypin alayksikkö eli M-alayksikkö, maksatyypin alayksikkö eli L-alayksikkö ja erityisesti verihiutaleissa esiintyvä P-alayksikkö. Fosforuktokinaasi-1 voi olla joko homotetrameeri, kuten lihaksen entsyymi, joka koostuu M-alayksiköistä, tai koostua eri alayksiköistä.


title: Fosfofruktokinaasi-1

text: Mekanismiltaan fosfofruktokinaasi-1:n katalysoima reaktio muistuttaa heksokinaasin tai glukokinaasin katalysoimaa reaktiota. Se tarvitsee toimiakseen kofaktorikseen Mg-ionin, joka koordinoituu ATP-molekyylin kanssa. Mielenkiintoinen reaktio on mekanismiltaan siksi, että substraatti on α-anomeeri, mutta tuote, fruktoosi-1,6-fosfaatti on β-anomeerinaan. Eri anomeerien muuntuminen toisikseen on hyvin nopea tasapainoreaktio, joka todennäköisimmin tapahtuu avoketjuisen molekyylin kautta.


title: Fosfofruktokinaasi-1

text: Fosfofruktokinaasi-1 on tärkein glykolyysin säätelykohta. Entsyymissä on kaksi sitoutumiskohtaa ATP-molekyylille. Katalyyttinen kohta ja allosteerinen säätelykohta, jonka affiniteetti ATP:lle ei ole yhtä suuri. Kun solu tuottaa riittävästi ATP:ta ja sen konsentraatio on korkea, sitoutuu ATP allosteeriseen säätelykohtaan ja inhiboi entsyymin toimintaa. Solun pH:n lasku voimistaa ATP:n entsyymin toimintaa estävää vaikutusta. AMP-molekyyli on puolestaan fosfofruktokinaasi-1:n allosteerinen aktivaattori. Korkea AMP-taso on merkki siitä, että solu tarvitsee energiaa ATP:n muodossa ja fosfofruktokinaasi-1-aktivoituu. Sitruunahappo on fosfofruktokinaasi-1:n allosteerinen inhibiittori ja fruktoosi-2,6-bisfosfaatti aktivoi entsyymiä allosteerisesti.


title: Fosfofruktokinaasi-1

text: Taruin tautia sairastavilla potilailla on geenimutaation vuoksi vain vähän oikein toimivaa fosfofruktokinaasi-1-entsyymiä. Tämän vuoksi lihasten rasituskestävyys on heikentynyt.


title: Doninhevonen

text: Doninhevonen on Donin tasangoilla Venäjällä kehitetty hevosrotu. Sitä käytettiin alun perin ratsuväen ja kasakoiden keskuudessa, ja nykyään ratsuna ja valjakkoajossa.


title: Doninhevonen

text: Doninhevoset ovat tyypillisesti 155–160 cm korkeita ja väriltään yleensä rautiaita, joskus myös ruunikoita, mustia tai kimoja. Rodulle tyypilliseen rakenteeseen kuuluu kuiva pää jossa on suora tai kovera profiili. Kaula on lihaksikas, hyvän muotoinen ja hyvin liittyvä, säkä selkeä ja leveä, rintakehä syvä. Lapa on toisinaan pysty ja askelta lyhentävä. Selkä on pitkä ja suora, lanne pitkä ja laskeva. Jalat ovat pitkät, lihaksikkaat ja kuivat kookkain nivelin, nivelet ja kaviot ovat lujat ja kestävät. Vuohiset saattavat olla pystyt ja kintereet käyrät.


title: Doninhevonen

text: Doninhevosen ensimmäinen muoto eli niin sanottu "vanhadoninhevonen" kehittyi Venäjän tasankojen puolivilleistä hevosista ja karabakhinhevosen, turkomaanihevosen ja arabianhevosen tyyppisistä itämaisista hevosista, joita päätyi Venäjälle kasakoiden sotaretkien myötä. Venäläisroduille tyypillisen, vain vahvimpia yksilöitä käyttävän jalostuksen ansiosta doninhevosen vanha muoto oli keskikokoinen, ketterä ja erittäin kestävä hevonen. Sitä käytettiin nykyisen doninhevosen jalostuspohjana sekä myös muiden rotujen kuten orlovinhevosen, orlovin-rostopchininhevosen ja englannintäysiverisen parantamiseen. Vanhan tyypin doninhevoset olivat vaikeita olosuhteita hyvin kestävinä kasakkajoukoissa tärkeässä osassa Napoleonin joukkojen kukistamisessa ja tekivät kasakoista muun Euroopan ratsuväkiin nähden ylivoimaisesti paremman.


title: Doninhevonen

text: 1830-luvulla doninhevosen vanhaa tyyppiä alettiin jalostaa, ja siitä muodostui nykyinen rotu parantamalla kantaa orlov-, arabianhevos-, englannintäysveris- ja karabakhinhevosverellä. Vuosisadan jälkipuoliskolla doninhevosella oli suurta kysyntää ratsuväessä. Yksityiset kasvattajat alkoivat keskittyä rodun jalostamiseen, ja jalostustavoitteiksi muodostuivat suurempi koko, hyvä rakenne, kestävyys ja tyypillinen kullanhohtoinen rautias väritys. Doninhevosten suosio kasvoi myös Venäjän ulkopuolella, ja suuret määrät hevosia vietiinkin ulkomaille. Suuri osa doninhevosten jalostuskannasta menetettiin ensimmäisessä maailmansodassa ja Venäjän vuoden 1917 vallankumouksissa, ja 1920-luvulla jäljelle jääneet eläimet koottiin useisiin armeijan siittoloihin, ja keskittyneellä kasvatustoiminnalla rodun kanta saatiin palautumaan kohtalaisen nopeasti. 1900-luvun alkupuolen jälkeen rotuun ei ole juurikaan lisätty ulkopuolista verta.


title: Doninhevonen

text: Entisaikoina doninhevosen tärkein käyttötarkoitus oli kasakkaratsuna. Rotu tunnettiin kestävyydestään, ja ne pystyivät kulkemaan pitkiä matkoja lyhyessä ajassa, ja senkin jälkeen niillä oli voimia taisteluun. Nykyisin doninhevosta käytetään ratsu- ja ajohevosena.


title: Doninhevonen

text: Doninhevonen on ollut tärkeä vaikuttaja monissa Neuvostoliitossa kehitetyissä roduissa, kuten budjonnyinhevosessa.


title: Matovaaran Mahti

text:
Matovaaran Mahti on lieksalainen urheiluseura. Se on perustettu 1951 Työväen urheiluliiton alaiseksi urheiluseuraksi.
Matovaaran kylään kyläseurana syntyneen urheiluseuran toiminta on jatkunut vireänä 2010-luvulle saakka, vaikka maaseutu on käynyt läpi rakennemuutoksen ja seuran jäsenistö ja toiminta on keskittynyt vuosien myötä Lieksan keskustaan. Tästä "selviytymistarinasta" on tehty liikuntahistorian ja liikuntasossiologian tutkimuksia (ks. lähteet).


title: Matovaaran Mahti

text: 2000-luvulla toiminta on ollut kunto- ja retkeilypainotteista liikuntaa. Jäsenille on järjestetty kylpyläretki, pilkkitapahtuma, kevätretki, polkupyörä tapahtuma, syysretki luontoon ja kuntokuukaudet. Varsinainen kilpailutoiminta on lopetettu. Seuralla on lasten ja nuorten salivuoroja on mm. tennishallilla. Vuodesta 2007 alkaen on pidetty kerran kesässä iltamat Kisapirtillä.


title: Matovaara

text: Matovaara on kylä Lieksassa. Se sijaitsee kaupungin keskustan eteläpuolella kantatie 73:n lähellä.


title: Matovaara

text: Kylä syntyi metsätyömieskyläksi, sillä tärkein toimeentulonlähde 1960-luvulle asti oli metsätyö.


title: Matovaara

text: Kylä tunnetaan urheiluseura Matovaaran Mahdista, joka on perustettu 1951. Urheiluseurasta ja samalla kylän toiminnasta on tehty liikuntahistorian ja liikuntasossiologian tutkimuksia (ks. lähteet).


title: Matovaara

text: Kyläläisten yhteinen kokoontuspaikka on urheiluseuran omistama Kisapirtti.


title: Matovaara

text: Matovaaran koulu perustettiin 1914. Vuonna 1938 koulussa oli 52 oppilasta. Koulu lakkautettiin 1991.


title: Ulaidit

text: Ulaidit tai ulaidhit olivat varhaisessa Irlannissa asuva kansa, joka antoi nimensä myöhemmälle Ulsterille (). Sana Ulster juontuu iirin sanasta "Ulaidh" ja muinaisnorjan sanasta "staðr" ().


title: Ulaidit

text: Keskiaikaisissa teksteissä ulaidit tunnetaan myös nimellä Clanna Rudrige eli Rudrigen jälkeläiset. Tästä tulee iirin sana "Rúraíocht" eli Ulaid-tarusto, joka on yksi neljästä suuresta tarustosta irlantilaisessa mytologiassa.


title: Soinniton alveolaarinen sibilantti

text: Soinniton alveolaarinen sibilantti on niin sanottu tavallinen s-äänne, joka esiintyy useimmissa kielissä. Kansainvälisessä foneettisessa aakkostossa sen merkki on [s]. Suomen kielessä se on ainoa kotoperäinen sibilantti.


title: Soinniton alveolaarinen sibilantti

text: Soinnitonta alveolaarista sibilanttia määrittävät seuraavat foneettiset parametrit:


title: Soinniton alveolaarinen sibilantti

text: Soinniton alveolaarinen sibilantti kirjoitetaan


title: Bandyliigakausi 2000–2001

text: Jääpallon Suomen bandyliigassa kaudella 2000-2001 pelattiin aluksi neljäntoista joukkueen yksinkertainen runkosarja, jonka jälkeen kahdeksan parasta jatkoi valioliigassa ja loput kuusi bandyliigan jatkosarjassa. Valioliigan kaksi heikointa ja jatkosarjan kaksi parasta karsivat pääsystä puolivälieriin, jonne suoraan pääsi valioliigan kuusi parasta joukkuetta. Puolivälierien voittajat kohtasivat välierissä ja näiden voittajat lopulta Bandyliigan finaalissa. Suomen mestaruuden voitti Oulun Luistinseura.


title: Bandyliigakausi 2000–2001

text: Valioliigan pistepörssin kärki:


title: Bandyliigakausi 2000–2001

text: Botnia ja Kampparit karsintaan pudotuspelipaikasta.


title: Bandyliigakausi 2000–2001

text: Puolivälierät pelattiin paras kolmesta. Ensmmäinen ja mahdollinen kolmas ottelu paremmin sijoittuneen ja toinen ottelu heikommin sijoittuneen kotikentällä.


title: Bandyliigakausi 2000–2001

text:
Pelattiin paras kolmesta kuten puolivälierätkin.
Bandyliigan finaali pelattiin 17. maaliskuuta Oulussa
OLS: Tuukka Tieksola, Jarno Alatalo, Pekka Paasovaara, Matti Parkkinen, Matti Kaarakka, Jari-Pekka Haverinen, Hannu Simoska, Mikko Haltamo, Tero Nousiainen, Juha Nousiainen, Tommi Pikkuhookana, Arto Loukkola, Pasi Keränen, Kimmo Keränen, Markku Nissilä, Lasse Virta, Petri Paasovaara, Jari Louhelainen, Jari Valta, Samuli Niskanen.


title: Eemil Ponsimaa

text: Tuomas Eemil Ponsimaa (20. toukokuuta 1894 Sakkola – 5. elokuuta 1967 Kangasala oli suomalainen kirkkoherra, hartauskirjailija ja virsirunoilija.


title: Eemil Ponsimaa

text: Ponsimaa oli Kangasalan kirkkoherrana 1962–1965.


title: Herman Raski

text: Herman Raski (24. tammikuuta 1898 Hietamäki, Inkeri – 1. tammikuuta 1969 Helsinki oli suomalainen kansakoulunopettaja ja näytelmäkirjailija.


title: Herman Raski

text: Maanviljelijäperheeseen syntynyt Raski aloitti 1914 opinnot Kolppanan opettajaseminaarissa. Venäjän sisällissodan aikana Raskin seminaariluokan oppilaat taistelivat valkoisten venäläisten puolella ja he joutuivat lopulta siirtymään Suomeen. Seminaariluokka valmistui sitten kansakoulunopettajiksi Helsingissä pidetyillä tilapäisillä kursseilla. Raski toimi opettajana Miehikkälässä 1926–1937 ja Vehkalahdella Neuvottoman kansakoulussa 1937–1963. Eläkkeelle jäätyään hän muutti Helsinkiin.


title: Tynkkylänjoen kartano

text: Tynkkylänjoen kartano on Savonlinnassa sijaitseva kartano. Siitä on ensimmäiset tiedot vuodelta 1561, jolloin Paavo ja Pekka Tynkkyinen hankkivat Tynkkyläjoen tilan hallintaansa. Sen jälkeen sillä on ollut lukuisasti omistajia. Tiedetään että kartanon päärakennus paloi 1737, ja siltä ajalta on luultavasti peräisin päärakennuksen vanhin osa, koska tulipaloja ei tiedetä olleen sen jälkeen.


title: Tynkkylänjoen kartano

text: Tilan pinta-ala on n.170 hehtaaria. Nykyinen omistaja on yrittäjä Pekka Salmi, joka asuu perheineen Savonlinnassa. He ovat kunnostuttaneet tiloja edustuskäyttöön. Tynkkylänjoen kartanon alueelle on merkitty vahvistettuun kaavaan yhteensä 68 tonttia vapaa-ajanasuntoja varten. Tontit sijoittuvat kolmeen erilliseen ja rakennuskannaltaan eritasoiseen kortteliin. Rakennusoikeutta on hieman vajaat 12  000 kerrosneliötä yhteensä noin 20 hehtaarin alueella.


title: Denis O’Hare

text: Denis Patrick Seamus O’Hare (s. 17. tammikuuta 1962 Kansas City, Missouri, Yhdysvallat) on yhdysvaltalais-irlantilainen näyttelijä.


title: Denis O’Hare

text: Denis O’Hare syntyi Kansas Cityssä Missourissa. Hän kasvoi Detroitissa kunnes muutti 15-vuotiaana Wing Lakeen. O’Hare harrasti nuorena urkujen soittoa ja kuorolaulua. Hänen isänsä on muusikko.


title: Denis O’Hare

text: O’Hare opiskeli teatteria Northwestern-yliopistossa Chicagossa. Hän on esiintynyt lukuisissa näytelmissä ja näytteli Broadwaylla ensimmäisen kerran vuonna 1995 näytelmässä "Racing Demon". Vuonna 1997 hän sai ensimmäisen elokuvaroolinsa elokuvasta "St. Patrick's Day".


title: Denis O’Hare

text: Vuonna 2002 O’Hare esiintyi Broadwaylla näytelmässä "Take Me Out". Hän voitti roolistaan Tony-palkinnon. Kaksi vuotta myöhemmin hän sai Tony-ehdokkuuden roolistaan musikaalissa "Assassins". O’Hare on voittanut Drama Desk Award -palkinnon roolistaan musikaalissa "Sweet Charity".


title: Denis O’Hare

text: O’Hare on näytellyt elokuvissa "Sweet and Lowdown", "21 grammaa", "Garden State", "Charlie Wilsonin sota" ja "Milk". Hänellä on ollut sivuosia televisiosarjoissa "Perhesiteet", "" ja "Kova laki". O’Hare esittää vampyyrikuningas Russell Edgingtonia sarjassa "True Blood". Hän näyttelee myös tuomari Charles Abernathya sarjassa "Good Wife".


title: Denis O’Hare

text: O’Hare on ollut avoimesti homoseksuaali lukioajoistaan lähtien. Hän meni naimisiin Hugo Redwoodin kanssa heinäkuussa 2011.


title: Denis O’Hare

text: O'Hare on irlantilaista sukua. Hänellä on Irlannin kansalaisuus.


title: Bandyliigakausi 2009–2010

text: Jääpallon Bandyliigassa kaudella 2009-2010 ratkaistiin järjestyksessään sadas jääpallon Suomen mestaruus.


title: Bandyliigakausi 2009–2010

text: Bandyliigassa pelattiin ensin yksinkertainen alkusarja, jonka kuusi parasta joukkuetta jatkoivat Valioliigassa ja viisi muuta joukkuetta Bandyliigan jatkosarjassa. Valioliiga pelattiin kuuden joukkueen kaksinkertaisena sarjana. Alkusarjan kolme parasta joukkuetta saivat lähtöpisteitä Valioliigaan; paras sai kolme pistettä, toinen kaksi pistettä ja kolmas yhden pisteen. Bandyliigan jatkosarja pelattiin viiden joukkueen kaksinkertaisena sarjana. Alkusarjan seitsemäs ja kahdeksas joukkue saivat lähtöpisteitä Bandyliigan jatkosarjaan; seitsemäs sai kaksi pistettä ja kahdeksas yhden pisteen. Jatko-otteluihin etenivät kaikki kuusi Valioliigan joukkuetta sekä kaksi parasta Bandyliigan jatkosarjan joukkuetta.


title: Bandyliigakausi 2009–2010

text: Valioliigan paras sai valita itselleen puolivälierävastustajan valioliigan sijoille 5.-6. ja jatkosarjan sijoille 1.-2. sijoittuneista joukkueista. Tämän jälkeen valioliigan toinen ja kolmas valitsivat itselleen vastustajan. Pudotuspelit pelattiin paras kolmesta -periaatteella.


title: Bandyliigakausi 2009–2010

text: Runkosarjan voitti yllättäen vahvan alkukauden pelannut Oulun Palloseura, joka maalieron turvin oli ykkösenä ennen Akillesta ja Narukerää. Valioliigassa kolmikon ohi kuitenkin kiilasivat mestarisuosikit Oulun Luistinseura ja Helsingin IFK, sekä Kampparit.


title: Bandyliigakausi 2009–2010

text: OLS ja HIFK kohtasivat myös loppuotteluissa, missä HIFK voitti sadannetta kertaa jaetun Suomen mestaruuden. HIFK:n edellinen mestaruus oli tullut 12 vuotta aiemmin. Pronssiottelussa Narukerä voitti Kampparit jatkoajalla; Kamppareiden ensimmäinen jääpallomitali jäi yhä saamatta.


title: Bandyliigakausi 2009–2010

text: Puolivälierät pelattiin paras kolmesta -menetelmällä siten, että ensimmäinen ottelu käytiin heikommin sijoittuneen ja toinen sekä tarvittaessa kolmas ottelu paremmin sijoittuneen kotikentällä.


title: Bandyliigakausi 2009–2010

text: Välierät pelattiin paras kolmesta menetelmällä samoin kuin puolivälierätkin.


title: Bandyliigakausi 2009–2010

text: Loppuottelut pelattiin paras kolmesta menetelmällä samoin kuin aiemmat kierroksetkin.


title: Bandyliigakausi 2009–2010

text: HIFK: Juha Laitinen, Tommi Niittylä, Tuomas Jalkanen, Lauri Söderström, Janne Hölttö, Pete Pättiniemi, Tommi Paajanen, Panu Arjanko, Kristian Skaffari, Tomi Tasten, Rolf Larsson, Niclas Borenius, Tuomo Partanen, Patrik Huber, Atte Hänninen, Erik Hörhammer, Cristoffer Huber, Casimir Berner, Teijo Laitinen, Mika Mutikainen, Janne Hauska, Harri Olbert, Teemu Häkkinen. Taustaryhmä: Valmentajat Ari Kukkonen, Juha Laitinen, Petri Laakso Huoltajat: Veikko Niemelä, Jan Tavast, Niko Laamanen, Jani Laakso Media: Aimo Vainio(jojo), Joni Hildén, Pasi Virtanen


title: Kääpiögalago

text: Kääpiögalago ("Galago demidoff") on on galagojen heimoon kuuluva kädellinen, joka elää keskisessä ja läntisessä Afrikassa. Se on kaikista galagolajeista pienin. Sen ruumiin pituus on noin 15 cm ja hännän pituus 20 cm.


title: Cam Newton

text: Cameron Jerrell ”Cam” Newton (s. 11. toukokuuta 1989 Savannah, Georgia) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Newton on edustanut koko ammattilaisuransa Carolina Panthersia.


title: Cam Newton

text: Newton oli vuoden 2011 NFL:n varaustilaisuuden ykkösvaraus.


title: Cam Newton

text: Newtonin voitettua vuonna 2011 Auburnin yliopiston riveissä parhaalle yliopistopelaajalle annetun Heisman Trophyn, Carolina Panthers varasi hänet ensimmäisenä vuoden 2011 . Tulokaskaudellaan Newton valittiin NFL:n vuoden tulokkaaksi.


title: Soinnillinen alveolaarinen klusiili

text: Soinnillinen alveolaarinen klusiili on monessa kielessä yleinen konsonanttiäänne, joka kirjoitetaan latinalaisin kirjaimin tyypillisesti D-kirjaimella. Kansainvälisessä foneettisessa aakkostossa sen merkki on . Suomen äännejärjestelmässä [d] on verrattaen uusi tulokas, ja esiintyykin kotoperäisissä sanoissa vain [t]-äänteen heikkona asteena.


title: Soinnillinen alveolaarinen klusiili

text: Soinnillista alveolaarista klusiilia määrittävät seuraavat foneettiset parametrit:


title: Olli Suolahti

text: Olli (Otto) Isidor Palander, käytti nimeä Olli Suolahti (28. lokakuuta 1885 Pori – 4. marraskuuta 1952 Vammala) oli suomalainen kantelemestari, trubaduuri ja kirjailija.


title: Olli Suolahti

text: Olli Suolahden vanhemmat olivat kirjakauppias, lehdenkustantaja Karl Otto Palander ja Katharina Johanna Nyroos. Perheessä oli seitsemän lasta joista Olli oli nuorin. Vuonna 1889 Karl Palander muutti vaimonsa kuoltua ensin Ruovedelle ja sieltä Helsinkiin. Hän teki konkurssin 1893 ja muutti sitten lastensa kanssa Lempäälään. Olli kävi 1895–1901 Savonlinnan lyseota asuen veljensä luona. Ollessaan vuonna 1900 hiihtoretkellä Saarijärvellä hän löysi Seppälän torpasta rikkinäisen kanteleen jonka hän korjasi ja alkoi sitten opiskella omin päin kanteleensoittoa.


title: Olli Suolahti

text: Olli Suolahti lopetti koulun 16-vuotiaana vuonna 1901 ja päätti ryhtyä esiintyväksi kanteletaiteilijaksi. Hän piti ensimmäiset konserttinsa 1900-luvun alussa ja jo 1903 hän lähti vuoden pituiselle konserttimatkalle Amerikkaan. Hän piti useita konsertteja Suomessa ja Ruotsissa esittäen niissä perinteisten kansanlaulujen lisäksi myös omia sävellyksiään ("Tuku tuku lampaitani", "Kalalokin laulu", "Kosintaretki", "Morsiamen polkka". "Lammaspaimen"). Suolahtea alettiin jo pitää Pasi Jääskeläisen veroisena esiintyjänä ja hän teki ensimmäiset levytyksensä 1905–1906. Hän opiskeli myös musiikin teoriaa Helsingin kirkkomusiikkiopistossa ja sai päästötodistuksen sieltä 1910.


title: Olli Suolahti

text: Ensimmäisen maailmansodan jälkeen kantelemestarin titteliä käyttänyt Suolahti esiintyi ensin Skandinavian maissa ja laajensi sitten kiertueitaan Keski-Eurooppaan ja Välimeren maihin. Oman ilmoituksensa mukaan hän esiintyi muun muassa Espanjan kuningasparille ja Abessinian keisarille. Suolahti teki kaikkiaan yli 80 levytystä vuosina 1905–1952 ja hän esiintyi 1930-luvulla myös radiossa.


title: Olli Suolahti

text: Suolahti piti 45-vuotisjuhlakonserttinsa Turussa 1946, ja hän julkaisi samoihin aikoihin myös muistelmateoksen "Trubaduurina kaukomailla". Suolahti kuoli sydänkohtaukseen 67-vuotiaana Vammalassa kesken konserttikiertueen.. Vain tunteja ennen kuolemaansa hän vieraili Tyrvään Sanomien toimituksessa ja luovutti lehdelle kirjoittamiaan runoja. Suolahden kuoleman jälkeen lehti julkaisi yhden runoista, jonka tekstissä Suolahti näytti ennustavan lähestyvän kuolemansa ja mahdollisesti viittaavan kielteisiin asenteisiin homoseksuaalisuutta kohtaan.


title: Olli Suolahti

text: Suolahti oli hetken naimisissa, mutta erosi vaimostaan ilmeisesti 1930-luvulla. Hänellä oli kasvattipoika


title: Olli Suolahti

text: Vuonna 2015 julkaistussa kirjassa "Messukylän veriteko ja muita rikostarinoita Suomesta" paljastui, että Suolahti oli yksi harvoista suomalaisista, jotka tuomittiin sotienvälisenä aikana homoseksuaalisten tekojen harjoittamisesta. Syyskuussa 1932 Suolahti pidätettiin tamperelaisessa matkustajakodissa haureuden harjoittamisesta samaa sukupuolta olevan kanssa. Homoseksuaaliset teot oli tuolloin kriminalisoitu rikoslaissa. Suolahti tuomittiin Tampereen raastuvanoikeudessa ehdolliseen vankeuteen, mutta tuomio ei tullut julkisuuteen ennen vuotta 2015.


title: Soinniton alveolaarinen klusiili

text: Soinniton alveolaarinen klusiili on monessa kielessä yleinen konsonanttiäänne, joka kirjoitetaan latinalaisin kirjaimin tyypillisesti T-kirjaimella, kuten suomen kielessä. Kansainvälisessä foneettisessa aakkostossa sen merkki on .


title: Soinniton alveolaarinen klusiili

text: Soinnitonta alveolaarista klusiilia määrittävät seuraavat foneettiset parametrit:


title: Alfred Liukku

text: Alfred Liukku (23. elokuuta 1891 Kitee – 10. heinäkuuta 1969 Helsinki) oli suomalainen nuortenkirjailija.


title: Alfred Kleinermeilert

text: Alfred Kleinermeilert (s. 30. maaliskuuta 1928 Müsch) on saksalainen roomalaiskatolinen piispa. Hänet vihittiin papiksi Trierin hiippakuntaan 10. lokakuuta 1953 ja nimitettiin sen vihkipiispaksi sekä Pausulaen titulaaripiispaksi 3. toukokuuta 1968. Piispaksi vihkiminen seurasi 11. kesäkuuta. Pääkonsekraattorina toimi Bernhard Stein, jota avustivat Carl Schmidt ja Jean Hengen.


title: Alfred Kleinermeilert

text: Kleinermeilert jäi eläkkeelle 1. huhtikuuta 2003.


title: 66667 Kambič

text: 66667 Kambič on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löydettiin Črni Vrh -observatoriossa vuonna 1999. Pikkuplaneetta sai nimensä Bojan Kambičin mukaan, joka oli Slovenian ensimmäisen tähtitieteellisen aikakauslehden perustaja. Ennen kuin asteroidi Kambič sai nimensä se tunnettiin väliaikaisella tunnuksella 1999 TZ11. Koska Kambičin absoluuttinen magnitudi (H) on 15,6, sen läpimitta on todennäköisesti välillä 2–5 kilometriä.


title: The Change-Up

text: The Change-Up on vuonna 2011 ensi-iltansa saanut yhdysvaltalainen kehonvaihdosta kertova komediaelokuva, jonka on tuottanut ja ohjannut David Dobkin, käsikirjoittaneet Jon Lucas ja Scott Moore ja jonka pääosia näyttelevät Ryan Reynolds ja Jason Bateman. Universal Pictures julkaisi elokuvan Pohjois-Amerikassa 5. elokuuta 2011


title: The Change-Up

text: Yhdessä kasvaneet Mitch Planko ja Dave Lockwood (Ryan Reynolds ja Jason Bateman) olivat erottamattomat parhaat ystävät, mutta vuosien kuluessa he ovat hiljalleen ajautuneet erilleen. Daven ollessa ylityöllistetty lakimies, aviomies ja kolmen lapsen isä, Mitch on puolityöllistetty mies-lapsi, jolla ei ole ikinä ollut vastuuta mistään. Mitchin silmissä Davella on kaikkea: kaunis vaimo Jamie (Leslie Mann), kolme lasta, jotka palvovat tätä sekä korkeapalkkainen työ arvostetussa lakifirmassa. Dave puolestaan näkee Mitchin stressivapaan elämän ilman vastuuta tai seuraamuksia todeksi tulleena unelmana.


title: The Change-Up

text: Yhdessä vietetyn ryyppyillan jälkeen Mitchin ja Daven maailmat menevät ylösalaisin, kun he heräävät kehoja vaihtaneina. Huolimatta uudesta vapaudestaan suhteessa normaaleihin rutiineihinsa ja tapoihinsa, he huomaavat pian etteivät toistensa elämät olleetkaan läheskään niin ruusuisia kuin miltä alun perin vaikutti. Lisää ongelmia tuovat Daven seksikäs työtoveri Sabrina McArdle (Olivia Wilde) ja Mitchin vieraantunut isä, Mitch vanhempi (Alan Arkin). Ajan ollessa heitä vastaan, Mitch ja Dave yrittävät olla tuhoamatta toistensa elämiä yrittäessään löytää tavan päästä takaisin omaansa.


title: Alavilla mailla hallanvaara

text: Alavilla mailla hallanvaara on Tuula Kuittisen käsikirjoittama ja Kirsi Liimataisen ohjaama suomalainen televisiosarja. Sarjaa kuvattiin Lapuan Hellanmaalla ja jonkin verran myös Kauhajoella.


title: The Invisible Man (kappale)

text: ”The Invisible Man” on englantilaisen rockyhtye Queenin vuonna 1989 julkaisema kappale, jonka sävelsi ja kirjoitti enimmäkseen yhtyeen rumpali Roger Taylor. ”The Invisible Man” julkaistiin singlenä 7. elokuuta 1989 eli muutama kuukausi "The Miracle" -levyn jälkeen, jolla kappale esiintyi ensimmäisen kerran. Kappale menestyi singlelistoilla kohtuullisesti. Singlen kannessa on sama kuva kuin "The Miracle" -levynkin, jossa yhtyeen jäsenten päät on yhdistetty.


title: The Invisible Man (kappale)

text: Kappaleesta on tehnyt coverversion muun muassa Scatman John.


title: Rakel Koivisto

text: Rakel Koivisto (20. huhtikuuta 1917 Perniö – 24. tammikuuta 2009 Turku) oli suomalainen kuvanveistäjä.


title: Rakel Koivisto

text: Koivisto valmistui Ateneumista kuvanveistäjäksi vuonna 1947. Hän voitti sodan muistomerkin suunnittelukilpailun vuonna 1950, ja kolme vuotta myöhemmin paljastettiin Tuusulassa hänen voittanut ehdotuksensa "Paluuton tie", yli viisi metriä korkea graniittipatsas. Hänen töitään ovat myös sankaripatsas "Jälkeentulevien perintö" Viitasaarella, kappeliveistos "Pieta" Uudessakaupungissa ja suihkukaivoveistos Jalasjärvellä.


title: Rakel Koivisto

text: Rakel Koivistolle myönnettiin Valtion taiteilijaeläke vuonna 1978. Hän toimi vuodesta 1953 alkaen Jehovan todistajana muun muassa Jalasjärvellä, Ylistarossa ja Turussa.


title: Start Me Up

text: Start Me Up on englantilaisen rock-yhtyeen, The Rolling Stonesin vuonna 1981 julkaisema kappale, joka sisältyy samana vuonna julkaistulle albumille "Tattoo You". Kappale julkaistiin singlenä, ja se nousi listasijalle 2 USA:ssa ja sijalle 7 Isossa-Britanniassa.


title: Start Me Up

text: The Rolling Stones teki kappaleen jo vuonna 1979, ja se äänitettiin alun perin "Tattoo You"-albumia edeltäneelle albumille, "Emotional Rescue". "Start Me Up" kuitenkin säästettiin Tattoo You -albumille, jonka suurimmaksi hitiksi se kohosi. Kappaleesta julkaistiin vuonna 1981 myös musiikkivideo.


title: Start Me Up

text: "Start Me Up" esitetään usein Rolling Stonesin konserteissa, ja erityisesti yhtyeen vuosien 2005-2007 kiertueella A Bigger Bang Tour, kappale oli usein konserttien avauskappale.


title: Seitsemännen portaan enkeli (elokuva)

text: Seitsemännen portaan enkeli () on vuonna 1999 ensi-iltansa saanut yhdysvaltalais-irlantilainen draamaelokuva, jonka on ohjannut Alan Parker. Elokuvan pääosissa ovat Emily Watson, Robert Carlyle, Joe Breen, Ciaran Owens ja Michael Legge. Elokuva pohjautuu Frank McCourtin samannimiseen omaelämäkertaan.


title: Seitsemännen portaan enkeli (elokuva)

text: "Seitsemännen portaan enkeli" kertoo tarinan Frank McCourtista, jonka taloudelliset huolet ja perheen kokema tragedia ajoivat Amerikasta kotimaahan Irlantiin. Mahdollisimman kurjan lapsuuden mahdollistivat eritoten alkoholisoitunut isä, sanoinkuvaamaton köyhyys ja Irlannin ankarat, katoliset olot. Elokuva kuvaa Frankin elämää 1930- ja 1940-luvuilla Limerickissä, ja sen jälkeen tapoja joilla hän ansaitsi rahaa palatakseen unelmiensa maahan Yhdysvaltoihin.


title: Seitsemännen portaan enkeli (elokuva)

text: Michael Leggen roolisuoritusta aikuistuvana Frankina ylistettiin paljon. Eritoten hänen kehuttiin mukautuvan rooliinsa viattomana teini-ikäisenä, joka aikuistuu perinteisten kasvuriittien kuten seksuaalisuuden ja kypsyyden mukana irlantilaisessa katolilaisympäristössä.


title: Mehukeitto

text: Mehukeitto on tyypillisesti marja- ja hedelmämehuista valmistettu makeutettu jälkiruokakeitto, joka on tavallisesti kiisseliä nestemäisempää. Sitä tarjotaan esimerkiksi puurojen ja murojen lisukkeena. Mehukeittoa voi käyttää myös juomana, koska siinä ei ole suuria marja- tai hedelmäpaloja.


title: Mehukeitto

text: Suomen suurin mehukeiton valmistaja on Valio, joka valmistaa erimakuisia mehukeittoja.


title: Kultainen lapsi

text: Kultainen lapsi ("The Golden Child") on vuonna 1986 ensi-iltansa saanut yhdysvaltalainen komediaelokuva, jonka on ohjannut Michael Ritchie. Elokuvan pääosissa nähdään Eddie Murphy, Charles Dance, Charlotte Lewis, Victor Wong, Randall ”Tex” Cobb ja James Hong. Elokuvassa Eddie Murphy esittää rääväsuista sosiaalityöntekijää, joka saa nuorelta naiselta tehtäväksi pelastaa mystinen Kultainen Lapsi demoni Sardo Numspalta.


title: Kultainen lapsi

text: "Video-oppaassa" vuodelta 1994 Asko Alanen kuvasi elokuvaa hillittömäksi, harmittomaksi ja helposti unohtuvaksi hölmöilyksi ja antoi sille kaksi tähteä viidestä, mikä vastaa sanallista arviota ”keskinkertainen”.


title: Fredrik Claesson

text: Fredrik Claesson (s. 24. marraskuuta 1992 Tukholma, Ruotsi) on ruotsalainen jääkiekkopuolustaja, joka edustaa NHL-joukkue New York Rangersin organisaatiota. Hän on pelityyliltään puolustava puolustaja.


title: Fredrik Claesson

text: Claesson on Haninge HC:n kasvatti. Hän pelasi juniorina myös Hammarbyssä, josta Claesson siirtyi Djurgårdeniin kaudeksi 2008–2009. Hän voitti joukkueessa J18 Allsvenskanin hopeaa keväällä 2010.


title: Fredrik Claesson

text: Kaudella 2010–2011 Claesson debytoi Elitserienissä. Hän pelasi ensimmäisen Elitserien-ottelunsa 16. syyskuuta 2010 HV71:tä vastaan ja hänen Elitserien-uransa avausmaali syntyi 11. joulukuuta 2010 vieraissa MODOa vastaan. Lokakuussa 2010 Claesson solmi kaksivuotisen jatkosopimuksen Djurgårdenin kanssa. Yhteensä hän teki tulokaskautensa aikana 35 runkosarja- ja seitsemässä playoff-ottelussa tehot 2+1=3. Claesson pelasi osan kaudestaan myös Djurgårdenin J20-joukkuessa, joka voitti J20 SuperElitin pronssia keväällä 2011.


title: Fredrik Claesson

text: Ottawa Senators varasi Claessonin viidennellä kierroksella 126. pelaajana . Toisella Elitserien-kaudellaan Claesson teki 47 ottelussa 7 pistettä. Kauden jälkeen Senators ilmoitti tehneensä Claessonin kanssa kolmivuotisen tulokassopimuksen ja haluavansa hänet heti seuraavaksi kaudeksi Pohjois-Amerikkaan.


title: Fredrik Claesson

text: Claesson voitti alle 20-vuotiaiden maailmanmestaruuden vuonna 2012 ja alle 18-vuotiaiden MM-hopeaa 2010.


title: Matti Vapalahti

text: Petri Matti Vapalahti (4. toukokuuta 1937 Uusikirkko – 7. elokuuta 2011 Kuopio) oli suomalainen neurokirurgi.


title: Matti Vapalahti

text: Matti Vapalahden vanhemmat olivat kirkkoherra Topi Vapalahti ja hammaslääkäri Saima Vapalahti (o.s. Malkamäki). Matti Vapalahti oli vuodesta 1959 naimisissa Marja Vapalahden (o.s. Attila) kanssa. Avioliitosta on kaksi lasta, Petri (1960) ja Olli (1963).


title: Matti Vapalahti

text: Matti Vapalahti tuli ylioppilaaksi Imatran yhteislyseosta 1955. Suoritettuaan asevelvollisuuden, joka päättyi kokelaana RUK:n kurssilla 90, hän kirjoittautui Helsingin yliopiston lääketieteelliseen tiedekuntaan. Lääketieteen lisensiaatiksi Matti Vapalahti valmistui 1963. Hän kouluttautui ja työskenteli Lundin yliopistossa 1965. Neurokirurgian erikoislääkäri hänestä tuli 1969. Vapalahti väitteli Helsingin yliopistossa joulukuussa 1970 ja sai lääketieteen ja kirurgian tohtorin arvon 1971. Väitöskirja käsitteli vaikean aivovamman aiheuttaman kallonsisäisen paineen nousuun liittyviä ongelmia. Tämän jälkeen hän teki tutkimustyötä Pennsylvanian yliopistossa 1971–72. Neurokirurgian dosentiksi hänet nimitettiin Turun yliopistossa 1973 ja Kuopion yliopistossa 1976. Oulun yliopisto totesi hänet päteväksi neurokirurgian professorin virkaan 1976.


title: Matti Vapalahti

text: Matti Vapalahden tie Kuopion yliopiston neurokirurgian professoriksi ja Kuopion yliopistollisen sairaalan neurokirurgian klinikan ylilääkäriksi alkoi 1963 Helsingin yliopistollisesta keskussairaalasta, jossa hän erikoistui ja toimi seniorilääkärinä. Tämän jälkeen ura jatkui Turun yliopistollisessa keskussairaalassa vuodet 1972–76 ja sen jälkeen Kuopiossa neurokirurgian klinikan osastonylilääkärinä. Yhdeksänkymmentäluvun alussa Matti Vapalahti ehti toimia runsaan vuoden Oulussa neurokirurgian professorina. Kuopion yliopiston neurokirurgian professoriksi hänet kutsuttiin 1992. Tästä virasta Vapalahti jäi eläkkeelle 2002.


title: Matti Vapalahti

text: Toiminta Kuopiossa oli haastavaa pioneerityötä. Keskussairaalasta yliopistolliseksi sairaalaksi muuttuvassa Kuopion yliopistollisessa sairaalassa Matti Vapalahti saattoi alkuun neurokirurgian klinikan toiminnan ja kehitti sitä. Klinikka on kansallisesti ja kansainvälisesti erittäin arvostettu. Matti Vapalahti, taitava neurokirurgi ja kliinikko, kehitti humaanilla mutta samalla päättäväisellä otteella klinikan toimintaedellytyksiä, koulutti neurokirurgeja ja loi hyvän yhteistyöilmapiirin. Toiminnan kehittymistä kuvaa, että vuonna 1975 oli koko Itä-Suomen alueelta lähetetty 59 neurokirurgista potilasta Helsinkiin hoitoon. Vuonna 2010 Kuopion neurokirurgian klinikan 12 erikoislääkäriä ja neljä erikoistuvaa lääkäriä leikkasi saman alueen väestöstä 2 000 potilasta ja lisäksi 3 000 ihmistä sai hoitoa poliklinikalla.


title: Matti Vapalahti

text: Matti Vapalahden tutkimustyö lähti käytännön työssä esiin tulleista ongelmista. Alkuun mielenkiinnon kohteena olivat kohonneen kallonsisäisen paineen patofysiologia ja aivovammat. Tämän jälkeen Vapalahti tutki erityisesti subaraknoidaalivuotoa (lukinkalvon alaista verenvuotoa) ja aivovaltimon aneurysmien (pullistumien) hoitoa. Vuosituhannen lopussa keskeiseksi mielenkiinnon kohteeksi nousivat uusiin hoitomuotoihin liittyvät aiheet, epilepsian kirurginen hoito ja geeniterapian mahdollisuudet aivokasvaimien käsittelyssä. Erityisesti viimeksi mainitulla alueella Vapalahti teki työryhmineen uraauurtavaa tutkimustyötä yhdessä professori Seppo Ylä-Herttualan ryhmän kanssa. Tutkimuksen tuloksina syntyi noin 200 alkuperäistyötä ja artikkelia ulkomaisissa ja kotimaisissa julkaisuissa.


title: Matti Vapalahti

text:
Matti Vapalahdelle oli ominaista potilaiden hoitoon ja tutkimustyöhön liittyvien eettisten ongelmien pohtiminen. Hän oli monia vuosia Valtakunnallisen terveydenhuollon eettisen neuvottelukunnan (ETENE) lääketieteellisen tutkimuseettisen jaoston (TUKIJA) jäsen. Kuopion yliopiston tutkimuseettisen toimikunnan puheenjohtajana Matti Vapalahti joutui perehtymään ja ottamaan kantaa varsin moninaisiin eettisiin ongelmiin. Hän piti erittäin tärkeänä hyvin toimivaa ja mahdollisimman tasapuolisesti palvelevaa julkista terveydenhuoltoa ja kritisoi ihmisten sairauksilla rahastamista.
Nuoruudessaan Matti Vapalahti toimi Suomen Teiniliiton hallituksessa, Lääketieteen kandidaattiseuran hallituksessa ja Helsingin yliopiston ylioppilaskunnan hallituksessa. Myöhemmin luottamustehtäviä kertyi lukuisia. Mainittakoon niistä Suomen Neurokirurgisen Yhdistyksen hallituksen jäsenyys 1974–75 ja puheenjohtajuus 1980–83, Nordisk Neurokirurgisk Föreningin hallituksen jäsenyys 1982–88 ja varapuheenjohtajuus 1986–88, Suomalaisen Lääkäriseura Duodecimin hallituksen jäsenyys 1990–92 sekä Pohjois-Savon lääkäriyhdistyksen hallituksen puheenjohtajuus 1987–90. Potilasvahinkolautakunnan asiantuntijana hän toimi 1990–2010. Lisäksi Matti Vapalahti työskenteli toimituskunnan jäsenenä kansainvälisissä julkaisusarjoissa Acta Neurochirurgica, Neurosurgery ja Advances and Technical Standards in Neurosurgery.


title: Matti Vapalahti

text: Neurokirurgien kouluttamista Matti Vapalahti edisti myös kansainvälisesti. Hän toimi European Association of Neurosurgical Societies -järjestön koulutuskomitean jäsenenä 1983–91 ja EANS:in varapuheenjohtajana 1991–95. Tunnustuksena työstään hän sai pitää juhlaluennon (European Lecture) Wienissä 2001.


title: Matti Vapalahti

text: Muista Matti Vapalahden saamista tunnustuksista olivat huomattavimpia Duodecim-seuran Konrad ReijoWaaran palkinto 1998 ja Karoliinisen instituutin neurotieteellisten yksiköiden 2003 myöntämä Olivecrona-palkinto, neurokirurgian ja neurotieteen Nobeliksi kutsuttu.


title: EMC-direktiivi

text: EMC-direktiivillä tarkoitetaan Euroopan parlamentin ja neuvoston direktiiviä 2004/108/EY, joka säännöstelee jäsenvaltioiden valmistamien sähkölaitteiden sähkömagneettista yhteensopivuutta (EMC). Direktiivin tavoitteena on ohjeistaa valmistajia tekemään sähkömagneettisesti yhteensopivia tuotteita. Laitteiden tulee sietää tietty määrä häiriöitä ja eivätkä ne saa aiheuttaa liikaa häiriöitä muille laitteille tai heikentää niiden toimintaa. EMC-direktiivi määrittelee ainoastaan laitteistoilta vaadittavat ominaisuudet. Direktiivi ei valvo ominaisuuksien ja EMC-kriteereiden täyttämistä, vaan ne jäävät laitevalmistajan tai maahantuojan omalle vastuulle.


title: EMC-direktiivi

text: Direktiiviä uusittiin vuonna 2014, jolloin sen korvasi 2014/30/EU.


title: EMC-direktiivi

text: EMC-direktiivi koskee kaikkia sähkölaitteita ja -asennuksia, joita ei direktiivissä ole erikseen rajattu sen ulkopuolelle. Ajoneuvoille oli oma EMC-direktiivinsä 2004/104/EY, jonka implisiittisesti kumosi Euroopan parlamentin ja neuvoston asetus (EY) N:o 661/2009.


title: EMC-direktiivi

text:
Direktiivi 2004/108/EY kumosi vanhemman direktiivi 89/336/ETY:n 20. heinäkuuta 2007.
Suurimmat muutokset aikaisempaan direktiiviin ovat:
2004/108/EY ei koske ennen 20.8.2009 markkinoille tulleita tai käyttöönotettuja laitteita, vaan niillä riittää direktiivin 89/336/ETY toteutuminen.


title: EMC-direktiivi

text:
Direktiivi koostuu neljästä luvusta, joiden artiklat sisältävät direktiivin tarkemmat määrittelyt.
Tärkein valmistajia koskeva ohjeistus on direktiivin luvussa 2.


title: EMC-direktiivi

text: Direktiivin ensimmäisessä luvussa (1 - 7. artikla) käsitellään yleissäännöksiä. Toinen luku (8. - 12. artikla) käsittelee laitteita ja laitteistoja sekä niihin liittyviä säännöksiä. Kolmas luku (13. artikla) käsittelee kiinteitä asennuksia ja neljäs luku (14. - 18. artikla) direktiiveihin liittyviä loppusäännöksiä.


title: EMC-direktiivi

text: Laitteiston suunnittelulla ja valmistuksella tekniikan taso huomioiden huolehditaan, ettei laitteiston aiheuttama sähkömagneettinen häiriö estä radio-, tele- ja muiden laitteiden tarkoituksenmukaista toimintaa, ja että laitteisto sietää tarkoituksenmukaisessa käytössä odotettavissa olevaa sähkömagneettista häiriötä käytön kohtuuttomasti heikentymättä.


title: EMC-direktiivi

text: Kiinteän asennuksen asentamisessa noudatetaan hyviä teknisiä käytäntöjä ja huomioidaan komponenttien aiottua käyttötarkoitusta koskevat tiedot, jotta edellä mainitut suojausvaatimukset täyttyisivät. Nämä hyvät tekniset käytännöt kirjataan asiakirjoihin.


title: EMC-direktiivi

text: Valmistaja suorittaa sähkömagneettisen yhteensopivuuden arvioinnin asiaankuuluvien ilmiöiden perusteella suojausvaatimusten täyttymiseksi, mitä vastaa yhdenmukaistettujen standardien asianmukainen soveltaminen. Jos laitteella on eri kokoonpanoja, niiden kaikkien on täytettävä suojausvaatimukset valmistajan yksilöimissä käyttötarkoituksissa tavanomaisissa toimintaolosuhteissa. Näiden vaatimusten toteutuminen osoitetaan valmistajan laatimilla teknisillä asiakirjoilla.


title: EMC-direktiivi

text: Sisäisen tuotannontarkastuksen lisäksi valmistaja tai sen valtuutettu edustaja yksilöi arvioitavat olennaisten vaatimusten näkökohdat, esittää tekniset asiakirjat jäsenvaltion hyväksymälle tarkastuslaitokselle ja pyytää sen arviota. Tarkastuslaitos vahvistaa vaatimuksenmukaisuuden ja antaa siitä lausunnon, joka rajoittuu arvioituihin olennaisiin vaatimuksiin. Valmistaja lisää annetun lausunnon teknisiin asiakirjoihin.


title: EMC-direktiivi

text: Suomessa hyväksyttyjä EMC-tarkastuslaitoksia ovat SGS Fimko Oy ja Nemko Oy.


title: EMC-direktiivi

text: Teknisten asiakirjojen avulla on arvioitavissa laitteen olennaisten vaatimusten täyttyminen. Asiakirjoihin sisältyy kattava kuvaus suunnittelusta ja valmistuksesta ja erityisesti laitteen yleiskuvaus, näyttö yhdenmukaistettujen standardien noudattamisesta sekä ilmoitetun tarkastuslaitoksen lausunto, jos tätä menettelyä on käytetty.


title: EMC-direktiivi

text: Mikäli tuotteen valmistuksessa standardeja ei ole täysin sovellettu, on asiakirjoissa kuvattava ja selvitettävä valmistuksessa suoritetut vaiheet sekä suojausvaatimusten täyttyminen.


title: EMC-direktiivi

text: Tuotteen valmistusprosessissa teknisten asiakirjojen ja direktiivien säännösten on täytyttävä. Valmistajan tai sen valtuutetun edustajan on velvollisuus säilyttää tekniset asiakirjat kymmenen vuotta siitä päivästä, jona tuotetta on viimeksi valmistettu.


title: EMC-direktiivi

text:
Vaatimustenmukaisuusvakuutuksella valmistaja tai sen valtuutettu edustaja todistaa, että laite on kaikkien asiaankuuluvien olennaisten vaatimusten mukainen. Vakuutukseen sisältyy vähintään
Valmistaja, sen valtuutettu edustaja tai, jos kumpikaan edellisistä ei ole Euroopan yhteisön alueella, laitteen markkinoille saattanut taho, huolehtii tuotteen teknisten asiakirjojen ja vaatimuksenmukaisuustodistuksen pitämistä toimivaltaisten viranomaisten saatavilla kymmenen vuotta siitä päivästä, jona tuotetta on viimeksi valmistettu.
Euroopan parlamentti ja Euroopan unionin neuvosto antoivat 26.2.2014 uuden EMC-direktiivin, joka julkaistiin maaliskuussa 2014, ja jota aletaan soveltaa 20.4.2016 alkaen. Uusi direktiivi ei muuta teknisiä vaatimuksia mutta tuo seuraavia muutoksia vanhaan direktiiviin:
Uudessa direktiivissä on myös eritelty laajemmin vaatimustenmukaisuusvakuutuksen rakennetta ja EU-tyyppitarkastuksen vaiheita.


title: EMC-direktiivi

text: Laitevalmistajille uuden direktiivin toteuttaminen tuo seuraavia muutoksia:


title: Hevoshuijari

text: Hevoshuijari ("Hästskojaren") on suomalainen mustavalkoelokuva vuodelta 1943. Se perustuu Sam Sihvon saman nimiseen näytelmään, joka julkaistiin 1924. Tarina kertoo jääkäri Kuisman ja kauniin Helenan rakkaudesta Suomen suuriruhtinaskunnan dramaattisissa loppuvaiheissa. Helenalla on keinoja kaihtamaton kilpakosija Birger, jonka motiivit perustuvat rakkauden sijasta rahaan. Birgerillä taas on rakastajatar Verotška, jonka mustasukkaisuus on pontimena useille juonen käänteille. Elokuvan ääni osin tuhoutunut eikä sitä ole esitetty julkisesti vuoden 1943 jälkeen.


title: Hevoshuijari

text: On kesä 1916 Karjalankannaksella. Komisarius Birger Virenius pyrkii naimisiin rikkaan Paasion perheen tyttären Helenan kanssa. Kuvioon kuuluu myös Birgerin mustankipeä rakastajatar Verotška. Inkeriläinen sotamies Tepa taasen halajaa ravintola Biljardin kaunista emäntää Sannia, kilpakosijana on poliisi Korppi. Elokuvan nimihenkilö Kusmin salakuljettaa hevosia Venäjän rajan yli Suomeen santarmipäällikkö Baškirjoffin hiljaisella avustuksella. Kun Helena ei lämpene Birgerille, tämä alkaa kiristää tyttöä tiedoillaan Kusminista. Tosiasiassa Kusmin on Helenan opiskelutoveri Kuisma, joka on ollut Saksassa jääkärinä Helenan veljen Eskon kanssa. Birgerin juonittelu johtaa siihen, että Helena kyseenalaistaa Kuisman luotettavuuden. Kuisma voittaa kuitenkin Sannin isän kalastaja Mertalan luottamuksen. Birger saa lopulta aikaan Kuisman pidätyksen käyttämällä Verotškaa houkuttimena. Mertala vakuuttaa Helenalle Kuisman olevan heidän puolellaan tsaarin valtaa edustavaa Birgeriä vastaan. Kuisma ja Helena ehtivät tunnustaa rakkautensa toisilleen ennen Kuisman vangitsemista. Verotška laskelmoi, että Kuisman auttaminen vapauteen olisi hänen lemmensuunnitelmiensa mukaista. Pakoyritys kuitenkin epäonnistuu ja Kuisma joutuu Špalernajan vankilaan.


title: Hevoshuijari

text: Siirrytään maaliskuuhun 1917. Helena tulee tapaamaan Kuismaa Špalernajaan. Birger on antanut Helenalle listan suomalaisista aktivisteista, ja valehdellut että sen perusteella Kuisma olisi pian vapaa. Birgerin ja Helenan välit tuhoutuvat lopullisesti, kun mies alkaa käyttäytyä väkivaltaisesti hotellissa. Kuisma tuomitaan kuolemaan, mutta maaliskuun vallankumous johtaa kaikkien poliittisten vankien vapauttamiseen. Suomalaisvangit kokoontuvat Kuisman johdolla Pietarin Suomen asemalle, jonne myös Birger saapuu aseineen. Syntyneessä kahakassa Birger haavoittuu. Verotška hoitaa Birgeriä Paasion huvilalla, kunnes ilmenee, että huvilan taloudenhoitaja Hessu odottaa Birgerin siittämää lasta. Verotška surmaa sekä Birgerin että itsensä. Kuisma ja Helena ovat lähistöllä ja näkevät tilanteen seuraukset. Helenan äiti on antanut myöntymyksensä Kuisman ja Helenan avioliitolle. Myös Tepan ja Sannin onni kukoistaa. Ikkunasta kantautuvat "Vapauslaulun" sävelet.


title: Hevoshuijari

text: "Hevoshuijari" kuvattiin kesällä 1943 Helsingissä. Studioina olivat SF-studiot 1 ja 2.


title: Hevoshuijari

text: Kriitikot moittivat "Hevoshuijarin" juonta huonosti rakennetuksi. Kauppalehti: ""Hevoshuijari" alkaa operettina, heilahtaa farssiksi, hipoo seuraavassa silmänräpäyksessä traagillisen draaman piiriä ja ryöpsäyttää lopuksi pahaa-aavistamattoman katsojan eteen ylenmääräisen annoksen isänmaallista paatosta, joka kuitenkin tässä yhteydessä tuntuu melkoisen profanisoidulta." Uusi Suomi antoi kiitosta teoksen laulu- ja tanssikohtauksille. Helsingin Sanomat piti kokonaisuutta melko miellyttävänä. Näyttelijäsuorituksia aikalaiskriitikot pitivät epätasaisina; Wagerin kehitys näyttelijänä pantiin merkille.


title: Hevoshuijari

text: "Hevoshuijarin" pohjana ollut Sam Sihvon näytelmä oli yksi kolmesta, joiden filmausoikeudet Erkki Karu hankki SF:lle yhtiön toiminnan alussa 1934. Kaksi muuta olivat Minna Canthin "Roinilan talossa" (1935) ja Agapetuksen "Syntipukki" (1935). Näytelmän kantaesitys oli Lappeenrannan Teatterissa toukokuussa 1925. Jääkärivänrikki Sihvo kuului tunnettuun sotilassukuun. Hän kirjoitti myös laulunäytelmän "Jääkärin morsian", josta tehtiin kaksi filmatisointia 1930-luvulla. Jatkosodan jälkeen "Hevoshuijari" poistettiin levityksestä, sillä sen sisältö ei sopinut muuttuneeseen poliittiseen tilanteeseen. Elokuvasta on säilynyt pelastekopio, jonka ääni on kuitenkin osin tuhoutunut.


title: Hevoshuijari

text: "Hevoshuijarin" kaupallinen menestys jäi vuoden 1943 keskitason alapuolelle huolimatta Wagerin mukanaolosta. Hän oli niittänyt menestystä saman vuoden alussa elokuvassa "Katariina ja Munkkiniemen kreivi". Kahdeksantoistavuotias Kyllikki Forssell oli debytoinut valkokankailla helmikuussa 1943 elokuvassa "Tyttö astuu elämään".


title: Syntipukki (vuoden 1935 elokuva)

text: Syntipukki on suomalainen komediaelokuva vuodelta 1935. Elokuva perustuu Agapetuksen näytelmään "Syntipukki" (1930).


title: Syntipukki (vuoden 1935 elokuva)

text: Elokuva kertoo omasta maitokaupasta haaveilevan Koikkalaisen eli Mussun edesottamuksista suuressa tavaratalossa valitusten vastaanottajana, syntipukkina. Rakkautta väreilee tavaratalon kauniin myyjän Irjan ja pääjohtajan Vaaran välillä. Televisiossa "Syntipukki" esitettiin ensi kerran 13. helmikuuta 1979. Elokuva on mustavalkoinen. Miss Euroopalla Ester Toivosella on tässä elokuvassa ensimmäinen pääroolinsa.


title: Syntipukki (vuoden 1935 elokuva)

text: Samasta näytelmästä on Matti Kassila ohjannut vuonna 1957 valmistuneen elokuvan "Syntipukki" (1957).


title: Syntipukki (vuoden 1935 elokuva)

text: Adalbert "Mussu" Koikkalainen perii yhdeksän tuhatta markkaa. Hän hakeutuu töihin tavaratalo Sampoon, jotta saisi työkokemusta havittelemaansa maitokauppaa varten. Rohdoskauppaosaston tasokas myyjätär Irja Salo saa valituksia asiakkailta. Hän ehdottaa, että Mussusta tehdään syntipukki, jonka piikkiin tavaratalossa sattuneet kömmähdykset pannaan. Irja sattuu tapaamaan myös Sammon pääjohtaja Vaaran, mutta ei tunne miestä vaan luulee tätä kauppamatkustajaksi. Mussu kyllästyy pian syntipukin rooliinsa, mutta ei pääse siitä heti eroo, sillä henkilökunnan päällikkö Aro huomauttaa häntä kahden viikon irtisanomisajasta.


title: Syntipukki (vuoden 1935 elokuva)

text: Irja saa lisää huomautuksia. Hän keksii juonen: Mussu alkaa hänen pyynnöstään kertoa huhua, jonka mukaan pääjohtaja Vaara olisi nähty intiimissä tilanteessa Irjan kanssa. Näin Irja saa Aron kunnioittamaan itseään. Todellisuudessa Irja ei tiedä vieläkään kuka johtaja on. Hän pyytää Vaaraa ulos luullen miestä edelleen kaupparatsuksi. Irja ja Vaara rakastuvat toisiinsa. Seuraavana päivänä Vaara nimittää Mussun uudeksi henkilökunnan päälliköksi ja Arosta tehdään osto-osaston päällikkö. Mussu alkaa saman tien nöyryyttää vahtimestari Miettistä, jonka kanssa hänellä meni sukset ristiin jo hänen tullessaan Sampoon töihin. Kun Miettinen kertoo tilanteesta Vaaralle, tämä kumoaa nimitykset. Mussu haluaa yhä kiihkeämmin eroon työstään Sammossa. Hän paljastaa, että Vaarasta ja Irjasta kulkeva huhu on vailla totuuspohjaa.


title: Syntipukki (vuoden 1935 elokuva)

text: Lopulta Irjalle paljastuu Vaaran henkilöllisyys. Pienen vastahangan jälkeen Irja suostuu Vaaran kosintaan. Mussun äiti puolestaan saapuu paikalle kartanonomistaja Ilolan kanssa ja kertoo heidän hankkineen maitokaupan. Vihdoin Mussu pääsee eroon Sammosta ja voi aloittaa työn omassa kaupassaan.


title: Syntipukki (vuoden 1935 elokuva)

text: "Syntipukin" musiikista vastasi Georg Malmstén. Elokuvassa esitetään muun muassa iskelmä "Lemmen liekki leimahtaa", jonka sanoitus on Erkki Karun. Sen laulaa ravintolakohtauksessa Mary Hannikainen Dallapé-orkesterin säestyksellä. Sävelmän levyttivät Malmstén ja Greta Pitkänen vuonna 1934. Myöhemmin sen ovat levyttäneet muun muassa Ossi Malinen, Kivikasvot ja Finlanders.


title: Syntipukki (vuoden 1935 elokuva)

text: "Syntipukki" kuvattiin kuudessa viikossa tammi–maaliskuussa 1935 Helsingissä tavaratalo Stockmannilla ja sen ympäristössä. Myös studio-otot kuvattiin Stockmannilla. Tavaratalo rahoitti elokuvaa auliisti.


title: Syntipukki (vuoden 1935 elokuva)

text: Aikalaiskritiikissä Ilta-Sanomien kriitikko arvioi "Syntipukin" melko epäonnistuneeksi. Kirjoittajan mielestä elokuvakameran tarjoamia mahdollisuuksia ei ollut osattu hyödyntää. Uusi Suomessa kriitikko teilasi elokuvan alun liian hidastempoiseksi, mutta tähdensi: " --- virkeätä elävyyttä ja hauskaa tilannekomiikkaa on sittemmin aivan riittämiin ja filmi on kokonaisuudessaan hauska." Helsingin Sanomissakin kehuttiin elokuvan pirteyttä ja komiikkaa. Aikalaiskriitikot antoivat myönteistä palautetta Ester Toivoselle, jolle Irjan rooli oli ensimmäinen suuri rooli valkokankaalla. "Hänen filmiin tulonsa on ensimmäinen todellinen filmidebyytti meidän maassamme", eräs arvostelija kirjoittaa.


title: Syntipukki (vuoden 1935 elokuva)

text: Vuoden 1994 televisioesityksen yhteydessä Ilta-Sanomien Timo Kuismin arvioi "Syntipukin" omalla tavallaan sangen hauskaksi, mutta auttamattoman kömpelösti toteutetuksi ja ala-arvoisesti leikatuksi.


title: Syntipukki (vuoden 1935 elokuva)

text: 2000-luvulla Karun ohjaus arvioidaan Matti Kassilan samasta näytelmästä tekemään ohjaukseen verrattuna heikommaksi, kankeaksi tulkinnaksi. Toinen kriitikko luonnehtii huumoria jopa alkeelliseksi ja elokuvakerrontaa vielä sitäkin kurjemmaksi. Elokuva oli kuitenkin yleisömenestys.


title: Syntipukki (vuoden 1935 elokuva)

text: Elokuvan pohjana ollut Agapetuksen saman niminen näytelmä oli yksi kolmesta näytelmästä, joiden filmausoikeudet Suomen Filmiteollisuus hankki toimintansa alussa. Kaksi muuta olivat Minna Canthin "Roinilan talossa" (1935) ja Sam Sihvon "Hevoshuijari" (1943). Näytelmän kantaesitys oli Kansallisteatterissa huhtikuussa 1930. Näytelmää esitettiin myös Norjassa, Ruotsissa ja Virossa. "Syntipukin" filmatisoinnissa tapahtumapaikkoja laajennettiin Sammon tavaratalosta muun muassa päähenkilöiden koteihin ja kabaree-ravintolaan.


title: Syntipukki (vuoden 1935 elokuva)

text: Suomen Filmiteollisuus otti vasta toimintansa ensiaskeleita ja oli studiotta. Vuonna 1930 valmistunut huippumoderni Stockmann Helsingin Aleksanterinkadulla antoi henkilökuntansa ja tilansa ilmaiseksi SF:n käyttöön. Tavaratalo laski elokuvalle huomattavan mainosarvon ja myös rahoitti elokuvaa runsaskätisesti.


title: Syntipukki (vuoden 1935 elokuva)

text: Koomikon uraansa aloittavalle Kaarlo Kartiolle ja Miss Eurooppa Ester Toivoselle "Syntipukki" oli ensimmäinen merkittävä elokuva. Ansa Ikonen teki pienen sivuroolin myyjättärenä. "Syntipukki" oli yksi hänen kolmesta avustajatason elokuvatehtävästään ennen pääroolia komediassa "Kaikki rakastavat" (1935). Pienissä sivuosissa vilahtavat myös muun muassa Georg Malmstén, Uuno Montonen ja Laila Rihte.


title: Syntipukki (vuoden 1935 elokuva)

text: "Syntipukki" oli katsojien mieleen. Tuottajan osuus elokuvan pääsylipputuloista kohosi lähes puoleentoista miljoonaan markkaan.


title: Syntipukki (vuoden 1935 elokuva)

text: Matti Kassila ohjasi 1957 "Syntipukista" uuden version. Myös se on mustavalkoinen, nimiosassa Lasse Pöysti.


title: Tatuus

text: Tatuus on italialainen kilpa-autovalmistaja, joka valmistaa eri luokkien formuloita. Yritys on perustettu vuonna 1980.


title: Tatuus

text: Nykyisin Tatuus valmistaa autot Formula Abarth, Toyota Racing Series ja Japanin Formula Challenge -sarjoihin.